Ustaz Ebit Lew Kongsi Ada Waktu Tertentu Doa Makbul Di Bulan Ramadan. Rugi Kalau Terlepas!

Bulan Ramadan merupakan bulan di mana setiap muslim diberi kesempatan begitu luas untuk beribadah. Malah di bulan mulia ini juga pintu langit dibuka, doa dimakbulkan Allah.

Jadi sebagai ibu dan ayah yang sangat mencintai ahli keluarga, seharusnya jangan pernah lupa untuk berdoa yang baik-baik untuk kesejahteraan anak-anak dan seluruh insan yang  kita sayangi.

Ramadan bulan yang cukup istimewa. Ini sebagai mana perkongsian daripada ustaz Ebit Lew, ada 2 waktu apabila kita berdoa, Allah akan makbulkan dan oleh itu jangan terlepas berdoa.

Malam ini saat pintu langit dibuka. Doa dimakbulkan oleh Allah. Pintu syurga dibuka. Pintu neraka ditutup. Syaitan diikat. Kita semua ingin diampunkan oleh Allah. Rezeki orang beriman bertambah.Terima KasehAllah. SejukRamadhan..

Doa kita makbul…Doa itu ajaib..

2 waktu jangan terlepas berdoa.

Kejut isteri dan anak-anak bersahur. Kerana sahur itu berkat. Selepas itu ajak semuanya solat tahajud 2 rakaat. Doa panjang-panjang. Doa dari hati dengan rendah diri dan faham apa yang di doakan.

Baca Al-Quran sama-sama.
Setiap ayat kita baca mak ayah kita akan naik tingkat demi tingkat dalam syurga. Tempat terakhir mak ayah kita ialah tempat terakhir bacaan Al-Quran kita.
Hadiahkanlah syurga paling tinggi buat mak ayah. Dalam syurga, Mak ayah kita diberi mahkota yang bercahaya dan pakaian yang lebih mahal dari dunia. Bila ditanya kenapa kami diberi pakaian ini. Diberitahu ini kerana bacaan Al-Quran anak kamu.

Bawalah isteri dan anak-anak sama-sama baca Al-Quran. 1 hari 1 juz. Baca Al-Quran sebelum Subuh. Jikalau orang tahu nilai baca al-Quran sebelum Subuh. Rasanya..Kesannya..Allahuakbar.

Keduanya jangan lupa banyak berdoa terutama sebelum berbuka. Sebelum masuk waktu Maghrib. Doalah panjang-panjang. Mintalah apapun. Allah pasti kabulkan.

Teringat semasa di sebuah masjid berbuka puasa.

Ribuan orang berbuka puasa. Kami beberapa dulang orang Malaysia. Biasanya sebelum berbuka lebih kurang 15 minit kami berdoa bersama-sama sehingga berbuka puasa. Doa ketika siang dan malam buka puasa makbul. Alhamdulillah masih amalkan sehingga hari ini.

Saya berdoa tapi sambil senyum-senyum sebab nampak makanan banyak. Budak-budak lagi. Tiba-tiba saya nampak jemaah dan pelajar Indonesia mereka cuma ada sedikit makanan dan kurma cuma 2 dulang. Mereka semuanya menangis semasa berdoa. sambil tersedu-sedu.

Malamnya saya tanya pada mereka kenapa menangis. Jawab mereka syukur dengan nikmat Allah dan teringatkan Nabi saw dan keluarga Nabi saw lapar demi kerana Allah dan sehingga jadi sebab kita semua dapat Islam. Kami menangis bersama-sama.

Hargailah Islam ini dan Sunnah Nabi saw-ebitlew


“Ujian Yang Berat Sesuai Dengan Manusia Yang Hebat” Padu Pesanan Bonda Rozita!

Lumrah kehidupan yang penuh dengan pelbagai ujian dan dugaan. Tak kira kecil atau besar, semua manusia di muka bumi akan menghadapi ujian dalam hidup. Bak kata Bonda Rozita yang merupakan ibu kandung kepada usahawan terkenal, Datuk Seri Aliff Syukri itu, setiap manusia ada ujian yang berbeza.

Bonda yang berkongsi kata-katanya di laman Instagram itu turut memberi peringatan kepada orang ramai agar tidak mudah berputus asa dalam menempuh ujian hidup.

“Takdir – ujian hidup setiap manusia tak sama, Allah bagi sesuai dgn kemampuan manusia tu , bab ni saya sangat yakin! Ujian yg berat sesuai dgn manusia yg hebat! Para nabi – ulama lebih berat Allah uji.

“Kalau kita mengatasi masalah dunia Sedang2 je perasaan kita jgn keterlaluan walau apa bentuk musibah,” tulisnya.

Selain itu, bonda turut berkongsi tentang ujian yang berbentuk nikmat di mana ini adalah ujian yang lebih berat terutamanya apabila timbul sifat riak. Katanya ujian ini juga ujian paling susah untuk dilalui dan tak perlu berasa ‘excited’ jika diberi ujian sebegini.

Sedikit nasihat juga diselitkan oleh bonda dalam pesanannya buat orang ramai yang sedang diuji dalam kehidupan seharian.

“Minda dan hati kena selalu berlatih mengarahkan mengingatkan yg kita dinegara ujian. Allah berkehendak atas kita, kita tak mampu menolak minta kekuatan utk bersabar. Allah pasti ada jalan mengatasinya.

“Semua perkara dalam hidup ni Allah yang bagi. Allah juga yg ambik balik! Kita tak punya apa pun sebenarnya. Jangan terpesona dgn hal dunia kita belajar adab dengan Allah dan tahu malu sebagai hambaNya. Belajarlah bertenanglah wahai hati yg gelisah”.

Sementara itu, dalam video yang dikongsikan, bonda juga beri kata-kata pesanan untuk mengatasi masalah fokus dalam melakukan pekerjaan saat dilanda ujian.

“Bekerja adalah untuk ibadah, dengan bekerja kita boleh menyelesaikan emosi yang melibatkan dengan kewangan, jadi fikir mana menguntungkan”.


Ini Cara Selamat Elak Riba Jika Mahu ‘Trade In’ Emas Lama Dengan Yang Baru. Ustaz Ni Kongsikan Caranya!

Melihat pelbagai koleksi barangan kemas yang dikeluarkan membuatkan ramai wanita yang terja, dengan koleksi Pulut Dakap, ekor kucing, Latok dan banyak lagi.

Disebalik keterujaan membeli itu, mungkin ada  antara kita yang kurang arif hukum terutama dalam urusan menjual emas lama dan membeli emas baru.

Mesti antara kita juga tidak perasan terhadap konsep ‘trade-in’ jual emas lama dan tukar emas baru dengan bersyarat dimana perlu ada penambahan duit. Lebihan duit yang ditambah itu sudah dianggap sebagai riba dan haram disisi undang-undang Islam?

Hukum trade in emas dan tambah duit.

Sabda Rasulullah Sallahualaihiwasallam:

الذَّهَبُ بِالذَّهَبِ وَالْفِضَّةُ بِالْفِضَّةِ وَالْبُرُّ بِالْبُرِّ وَالشَّعِيرُ بِالشَّعِيرِ وَالتَّمْرُ بِالتَّمْرِ وَالْمِلْحُ بِالْمِلْحِ مِثْلاً بِمِثْلٍ سَوَاءً بِسَوَاءٍ يَدًا بِيَدٍ فَإِذَا اخْتَلَفَتْ هَذِهِ الأَصْنَافُ فَبِيعُوا كَيْفَ شِئْتُمْ إِذَا كَانَ يَدًا بِيَدٍ

1-Perlu diketahui bahawa emas termasuk barang ribawi.

Barang ribawi ialah benda yang boleh terjadi riba pada transaksi pertukaran dan jual-belinya.

Ada tiga syarat yang mesti dipatuhi dalam pertukaran emas dengan emas supaya tidak terjadi riba :

[1] Mesti sama berat timbanganya.
[2] Mesti secara tunai, Tidak boleh secara berhutang.
[3] Diserahkan dan diterima dalam satu masa(Lani), maka tidak dibenarkan menangguh masa penyerahan.

Ini berdasarkan kepada hadis :

الذَّهبُ بالذَّهبِ والفضَّةُ بالفِضَّةِ والبُرُّ بالبُرِّ والشعِيرُ بالشعِيرِ والتمْرُ بالتمْرِ والمِلحُ بالمِلحِ مِثْلًا بِمِثْلٍ سوَاءً بِسَواءٍ يدًا بِيَدٍ، فإذَا اخْتَلَفَت هذهِ الأصْنَافُ ، فبيعوا كيفَ شئْتُمْ ، إذَا كانَ يدًا بِيَدٍ.

“Maksudnya: “(Penjualan/pertukaran) emas dengan emas, perak dengan perak, gandum dengan gandum, barli dengan barli, kurma dengan kurma, garam dengan garam, apabila ia sama jenisnya, hendaklah sama kadar atau timbangannya dan hendaklah secara lani. Sekiranya berlainan jenis, maka berjual belilah mengikut kehendak kamu tetapi dengan syarat pertukaran dua barangan tersebut berlaku secara lani (serahan tangan ke tangan).” HR Muslim:1587

Dalam hadis lain riwayat Muslim, Nabi Sallahualaihiwasallam bersabda :

فَمَنْ زَادَ، أَوِ اسْتَزَادَ، فَقَدْ أَرْبَى، الْآخِذُ وَالْمُعْطِي فِيهِ سَوَاءٌ.

” Barangsiapa menambah atau meminta tambahan, maka ia telah berbuat riba. Orang yang mengambil tambahan tersebut dan orang yang memberinya sama-sama berada dalam dosa riba “.

2. Pertukaran emas dengan emas,

a)Sekiranya tidak sama berat timbangannya maka berlakulah RIBA AL-FADHL.

Persamaan yang dimaksudkan di sini adalah sama timbangannya walaupun berlainan dari segi kecantikan dan pencanaian. Ini berdasarkan hadis Rasulullah SAW:

الذَّهَبُ بِالذَّهَبِ مِثْلاً بِمِثْلٍ

Maksudnya: “Emas dengan emas hendak sama jenis.”HR Muslim,1584

Maksudnya adalah sama dari segi kadar dan bukan dari segi sifat kerana berdasarkan kaedah syarak: “Yang baik dan buruknya adalah sama.”al-Zuhaili, Wahbah. 1996. الفقه الإسلامي وأدلته (terj.) Jld. 4, hlm. 653-654.

b)Manakala jika tidak berlaku saling menerima dalam majlis, maka berlakulah RIBA AL-YAD.

Sabda Rasulullah Sallahualaihiwasallam:

ولاَ تَبِيعُوا مِنْهَا غَائِبًا بِنَاجِزٍ

Maksudnya: “Jangan kamu menjual barangan yang tidak ada dengan barangan yang ada.
Adapun jika tidak tunai, maka berlakulah RIBA NASIAH. HR Bukhari 2177

3. Untuk mengelak daripada berlaku riba dalam pertukaran emas dengan emas adalah melalui cara pembeli menyerahkan emas lama dan penjual menyerahkan emas baru yang sama berat pada ketika itu tanpa ada bayaran tambahan daripada pembeli kepada penjual.

4. Jika emas baharu lebih mahal daripada emas lama maka tidak boleh dilakukan pertukaran dengan cara membuat penetapan ada bayaran tambahan daripada pembeli kepada penjual. Cara pertukaran begini adalah dilarang oleh agama. Hukumnya adalah haram.

Kata Syekh Wahbah Az,Zuhaily didalam kitab الفقه الإسلامي وأدلته :

يلاحظ أيضاً أن جيد مال الربا ورديئه سواء، فلا يجوز بيع الجيد بالرديء مما فيه الربا إلا مثلاً بمثل؛ لأن الجودة ساقطة في الأموال الربوية، للقاعدة الشرعية: جيدها ورديئها سواء.

” Perlu diperhatikan juga bahawa harta riba yang elok dan harta riba yang buruk adalah sama. Maka tidak boleh jual harta riba yang elok dengan harta yang buruk melainkan dengan sama banyak, kerana sesungguhnya sifat buruk itu gugur dalam harta-harta ribawiy. Kerana Kaedah syara’ ” Harta riba yang elok dan yang tidak elok adalah sama”.

5. Untuk mengelakan daripada berlaku riba dalam melakukan trade in emas lama dengan emas baru yang lebih mahal harganya, adalah dengan cara si pembeli menjual emasnya dahulu, kemudian, di ambil duit hasil dari jualan emas tadi dan kemudian si pembeli membeli barang kemas yang baharu itu.

Cara ini sebenarnya diajar oleh Nabi Sallahualaihiwasallam kepada sebahagian sahabatnya.

عن أبي سَعِيدٍ الخُدْرِيَّ رَضِيَ اللَّهُ عَنْهُ، قَالَ: جَاءَ بِلاَلٌ إِلَى النَّبِيِّ صَلَّى اللهُ عَلَيْهِ وَسَلَّمَ بِتَمْرٍ بَرْنِيٍّ، فَقَالَ لَهُ النَّبِيُّ صَلَّى اللهُ عَلَيْهِ وَسَلَّمَ : «مِنْ أَيْنَ هَذَا؟»، قَالَ بِلاَلٌ: كَانَ عِنْدَنَا تَمْرٌ رَدِيٌّ، فَبِعْتُ مِنْهُ صَاعَيْنِ بِصَاعٍ، لِنُطْعِمَ النَّبِيَّ صَلَّى اللهُ عَلَيْهِ وَسَلَّمَ، فَقَالَ النَّبِيُّ صَلَّى اللهُ عَلَيْهِ وَسَلَّمَ عِنْدَ ذَلِكَ: «أَوَّهْ أَوَّهْ، عَيْنُ الرِّبَا عَيْنُ الرِّبَا، لاَ تَفْعَلْ، وَلَكِنْ إِذَا أَرَدْتَ أَنْ تَشْتَرِيَ فَبِعِ التَّمْرَ بِبَيْعٍ آخَرَ، ثُمَّ اشْتَرِهِ».

” Daripada Abi sa’id Al-Khudri Ra berkata ; Bilal datang kepada Nabi saw dengan membawa tamar barni, lalu Nabi bertanya kepadanya ; dari manakah tamar ini ?. Bilal menjawab : kami mempunyai tamar yang buruk, lalu kami menjualnya (menukarkannya) dua gantang dengan satu gantang tamar barni, agar kami dapat memberi makan kepada Nabi saw , lalu Nabi saw bersabda pada saat itu ; aduh, aduh, itulah riba, itulah riba. janganlah engkau melakukan ini. akan tetapi jika engkau ingin membeli (kurma yang terbaik) maka juallah kurmamu dengan penjualan yang lain, kemudian belilah kurma yang terbaik dengan hasil penjualanmu itu.”
HR Bukhari dan Muslim


Bela ‘Si Bulus’ Di Rumah Bukan Punca Asma, Ini 5 Kebaikan Kesihatan Seisi Keluarga Perlu Tahu!

Berbulu lebat, manja, lincah dan sekali sekala agak nakal sifatnya menjadikan kucing sebagai haiwan peliharaan yang cukup istimewa. Bahkan sifatnya yang seakan meminta diberi perhatian dan tumpuan, begitu cukup disenangi ramai antara kita.

Malah anak-anak kita juga sering berasa geram bila melihat kucing di depan mata. Semahunya ingin dipeluk sebagai bukti tanda kasih dan sayang! Atas naluri dan perasaan cinta pada si bulus ini jugalah, menjadikan ramai antara kita menerima kehadiran haiwan peliharaan ini di dalam rumah.

Apabila bercerita tentang memelihara kucing, tahukah anda sebenarnya banyak kebaikan yang diperoleh. Bukan sesuatu yang pelik, bila pelihara kucing akan memberi kesan positif pada tahap kesihatan bukan sahaja fizikal malah emosi seisi sekeluarga. Nak tahu selanjutnya, jom semak.

1. Tingkatkan daya tahan penyakit

Pendedahan sejak awal haiwan berbulu ini pada anak-anak akan membantu meningkatkan daya ketahanan terhadap alergi malah dikatakan dapat mengurangkan risiko alahan dan asma. Ini kerana interaksi dan sentuhan antara anak anda dengan kucing menjadi sesuatu yang biasa dan menjadikan tubuh anak sudah dapat menerima keadaan tersebut.

2. Kurangkan rasa takut dan bimbang

Bercakap dan mengusap kucing umpamanya boleh mengalihkan rasa bimbang yang bersarang dalam hati. Contoh paling mudah bila anak berasa takut dengan sesuatu, dan dalam masa yang sama ada pula kucing kesayangannya di sisi. Pasti anak tersebut akan leka dengan kucing tersebut dan secara tidak langsung perasaan bimbang yang dialami tadi dapat dilupakan dengan sendirinya.

3. Kurangkan risiko strok

Kajian daripada University of  Minnesota ada menunjukkan pemilik kucing kurang berisiko mendapat serangan strok. Oleh itu jika anda prihatin terhadap kesihatan keluarga, sebaiknya peliharalah kucing di rumah walaupun hanya seekor.

4. Emosi Lebih ‘Cool’

Bayangkan sedang anda baru melangkah masuk ke rumah saat pulang daripada kerja, tanpa diminta, disapa oleh kucing kesayangan yang setia menanti di hadapan pintu. Lalu anda usap mesra kucing tersebut.  Saat itu pasti anda akan rasa begitu tenang dan beban kerja yang ditanggung terasa hilang seketika.  Begitu juga halnya bila anak-anak kembali daripada sekolah, perkara yang sama akan dilakukan oleh seekor kucing kesayangan tanpa jemu.  Hal ini secara tidak langsung, menjadikan emosi setiap keluarga akan menjadi lebih baik, tenang dan harmoni sepanjang waktu.

5. Tingkatkan kemahiran berbual

Seorang anak yang mempunyai kucing peliharaan akan dilihat lebih pandai berbual. Ini memandangkan sikap kucing suka berinteraksi dengan pemiliknya. Perasan atau tidak, kadang-kadang bila kita ‘bercakap’ dengan kucing, ia seakan faham dan seakan membalas setiap kali kita cuba berbual dengannya. Memang unik!

Oleh itu, sebagai pemilik kucing pastinya kita mahu berikan yang terbaik untuk kucing kesayangan. Apatah lagi bila kita telah menganggap kucing tersebut menjadi sebahagian daripada ahli keluarga.

Berikan terbaik untuk ‘si bulus’

Bagi  memastikan kebaikan dan kepuasan optimum kepada kucing kesayangan anda, sebaiknya berikanlah si comel dengan makanan Delizios™ 100% Ikan Bonito Segar.

Makanan ini dihasilkan daripada daging putih tuna dan boleh didapati dalam bentuk sup atau jeli lembut. Amat sesuai bagi menyokong metabolisme kucing dan membantu membina ketahanan daripada serangan penyakit.

Antara kebaikan yang boleh diperoleh dalam Delizios™:

√ Menggabungkan kepuasan utama dengan manfaat penting kepada pemilik kucing.

√ Dipilih daripada 100%  daging putih bonito.

√ Dihasilkan dengan daging putih tuna.

√ Boleh didapati dalam bentuk sup atau jeli lembut.

√ Dilengkapi dengan 100% protein ikan.

√ Menyokong metabolisme kucing dan sistem imun yang membantu membina ketahanan terhadap jangkitan kulit, gangguan kulit dan kekotoran lain pada permukaan kulit dan bulu.


Musim Berkhatan Dah Tiba. Begini Dr. Ni Sarankan Penjagaan Luka Agar Cepat Sembuh!

‘Masuk jawi’, bersunat atau berkhatan begitu sinonim dikaitkan bila tibanya musim cuti sekolah. Namun kali ini bersempena PKPB, ramai juga dikalangan ibu ayah mengambil peluang untuk melaksanakan kewajipan berkhatan untuk anak lelaki mereka.

Setidak-tidaknya ketika ini bolehlah ibu ayah memberi tumpuan menjaga anak yang bersunat, memandangkan masih lagi berkerja di rumah.

Oleh itu, sementara ibu ayah menjadi ‘jururawat’ di rumah, ada baiknya ketahui bagaimana cara penjagaan luka berkhatan daripada doktor ini. Semoga ianya memberi manfaat.

10 TIP PENJAGAAN LUKA BERKHATAN

Sekarang ni musim berkhatan, ramai ibu bapa mohon saya tips penjagaan selepas berkhatan agar tidak bentan atau bernanah dan luka cepat sembuh.

Jadi hari ni saya nak beri sedikit penerangan tentang penjagaan luka selepas berkhatan.

1. Jangan biarkan balutan luka tidak dibuka lebih 72 jam. Ia perlu dibuka, untuk pantau komplikasi berikut:
— Jangkitan/nanah
— Bengkak/bentan
— Jahitan terbuka
— Keruping melekat pada balutan

2. Luka berkhatan perlu dicuci 2-3 hari sekali menggunakan normal saline. Caranya:
— Bersihkan daki / darah beku sekitar luka
— Cuci luka dengan normal saline
— Periksa jika ada jahitan & tanda jangkitan
— Tutup semula luka jika tiada tanda-tanda

3. Ada beberapa ubat yang dibekalkan oleh doktor selepas prosedur berkhatan:
— Tahan sakit: diambil bila perlu
— Antibiotik: perlu diambil ikut jadual
— Ubat cucian: lazimnya normal saline
— Elak sapu minyak/herba pada luka

4. Anak-anak kadangkala mengadu berasa ngilu bila kepala zakar bergesel dengan pakaian(seluar/kain). Itu perkara normal kerana ia bahagian yang sensitif dan sebelum ini ia dilitupi kulit, tetapi kini terdedah. Ngilu itu akan beransur-ansur hilang.

5. Pakai pakaian yang longgar dan selesa supaya aliran darah tidak terganggu dan dapat pengudaraan yang secukupnya. Ini membantu proses penyembuhan luka. Boleh pakai seluar, asalkan tidak terlalu ketat.

6. Selepas berkhatan, anak-anak dibenarkan berjalan. Malah mereka tidak digalakkan hanya berbaring sahaja. Aktiviti ringan ini membantu pengaliran darah dan mengurangkan tempoh penyembuhan luka. Cuma jangan lasak sangatlah.

7. Pastikan minum air secukupnya. Ada petua lama yang mengatakan minum air banyak selepas berkhatan menyebabkan bentan. Itu tidak benar. Air yang cukup adalah satu faktor yang penting untuk penyembuhan luka.

8. Jaga pengambilan makanan. Perlu ambil makanan yang mengandungi protein, serat, vitamin secukupnya. Boleh makan: ayam, telur, ikan, kicap, sayur. Ia tidak akan menyebabkan kegatalan atau kehitaman pada luka berkhatan.

9. Luka berkhatan akan sembuh dalam masa 10-14 hari. Jika ada tanda-tanda berikut, jumpa doktor:
— Sakit/bengkak melampau
— Nanah yang banyak
— Demam tinggi
— Tak boleh kencing

10. Bergantung pada teknik khatan, mungkin perlu bawa anak berjumpa doktor untuk rawatan susulan.
— Jahitan konvensional: tak perlu dibuka
— Klamp: perlu jumpa doktor untuk dibuka
— Gam: tak perlu jumpa doktor semula
— Mesih jahit: perlu jumpa tukang jahit.

OK, yang last tu bergurau je. Jangan kau minta tukang jahit jahitkan cara tulang belut, mata lalat apa semua.

Belajar sesuatu hari ni ? Kongsikan pada yang lain..


Jadilah Isteri Penyejuk Hati Suami. Salah Satunya Jangan Suka Merajuk Ye!

Isteri pilihan hati adalah penyejuk hati suami walaupun apa jua masalah yang mendatang. Biarpun onak duri, namun kebahagian rumahtangga tetap dijaga utuh. Ia sekali gus menyenari sebuah hubungan suami isteri yang erat dengan penuh kasih sayang. Bagaikan  kasih suami membawa BAHAGIA, kasih isteri membawa ke SYURGA.

Ikuti panduan yang dari sebuah blog yang boleh dijadikan panduan bersama dalam melayari kehidupan rumahtangga. Biarpun sudah punya anak, namun kemesraan terhadap suami tetap manis sehingga hayat.

Tahun-tahun pertama perkahwinan adalah tempoh paling bahagia bagi pasangan suami isteri…. namun dengan selarinya peredaran waktu, kasih sayang yang dirasakan selama ini dirasakan semakin memudar.
Ada isteri yang merasakan suaminya sudah tidak menyayanginya lagi.
Tidak, jangan melulu menyalahkan suami.
Mungkin anda jugalah penyebabnya.
Mari kita semak kembali apa yang kebanyakan suami sukakan dan mahukan daripada isterinya.
Berikut adalah 17 perkara yang isteri perlu beri perhatian dalam menambat hati suami:
1. Mengambil berat tentang penampilan suami
Ada suami gemar diberi perhatian akan hal-hal remeh yang berkaitan dengan dirinya.
Dia akan senang jika isterinya mencadangkan baju apa hendak dipakai, mengenakan kancing bajunya, mengemaskan tali lehernya, mengelap kasutnya, memotong kukunya dan sebagainya.
Walaupun suami anda bukan jenis yang begini, tiada salahnya anda mencuba dan lihat kesukaannya.
Dari situ anda akan mengetahui apakah suami anda jenis suka dimanja atau suka berdikari.
Kita tidak tahu bagaimana ibu melayaninya dahulu.
Anda kena lebih baik daripada layanan yang diterima daripada ibunya.
Berasa banggalah melihat suami anda segak setiap hari.
Jangan berfikiran negatif, bimbang suami ditackle orang, sebab sekiranya anda ikhlas, keikhlasan itu akan dibalas dengan kejujuran yang lahir dari lubuk hatinya, bukan berpura-pura.
Lagipun anda mendapat pahala berbuat begitu.
Ini bukan hendak menjadikan anda hamba.
Sesetengah isteri memang merasakan begitu.
Padahal perkara ini ada disebut dalam hadis,

Ya Fatimah, barangsiapa wanita meminyakkan rambut dan janggut suaminya serta memotong kumisnya dan mengerat kukunya, Allah akan memberinya minum air dari sungai-sungai di Syurga, diringankan baginya sakaratul maut, akan didapati kuburnya menjadi sebuah taman Syurga, Allah mencatatkan baginya bebas dari api Neraka, dan selamat dari Titian Sirat.”

2. Menambat hati suami dengan bersegera pergi jika dipanggil
Pernahkah anda ‘dipanggil’ suami ketika sedang memasak atau melakukan pekerjaan lain?
Anda wajib memenuhi ‘panggilannya’ itu.
Tinggalkan semua pekerjaan dan tunaikan ‘permintaannya’.
Tapi jangan tengah goreng ikan, anda pergi berlari tunggang-langgang kepadanya untuk ‘tugas’ baru.
Minta dia tunggu sebentar.
Kemaskan diri dan pergilah kepadanya.

3. Menambat hati suami dengan sentiasa berhias untuk suami
kebanyakan lelaki cukup cerewet dengan kebersihan.
Mereka akan bosan apabila isteri menyambutnya dengan rupa dan rambut yang kusut masai, anak-anak yang comot dan rumah yang ‘bak kapal pecah’.
Sesibuk mana pun anda, persiapkan diri sebaiknya tatkala menyambut kepulangan suami. Hadiahkan dia senyuman.
Kalau dia bermasam pun tak mengapa, anda sudah mendapat pahala sedekah dengan memberikannya senyuman.
Rugi ke senyum?

4. Layan suami seperti raja
Sesetengah suami suka dilayani seperti raja.
Dia suka jika isterinya membantu mengelap peluhnya, menyediakan keperluannya untuk mandi dan berdiri ketika ia hendak pergi atau kembali.
Ungkapan-ungkapan seperti, ‘Bang, nak makan dulu atau nak mandi dulu atau nak tidur dulu?’ cukup untuk membuat suami tersenyum dan mengurangi penatnya.

5. Ucapkan terima kasih setiap pemberian suami
Lelaki kadang-kadang suka dipuji.
Jangan lupa hargai setiap barang pemberiannya meskipun tidak seberapa nilainya.
Sekadar ucapan terima kasih dari seorang isteri ketika menerima pemberian, sangat bermakna dan membekas di hati suami.
Kalau rasa tak suka dengan pemberian itu, ucapkan dulu terima kasih, baru beritahu.
Misalnya, “Terima kasih bang, belikan Nor kain, cantiknya, Nor suka. Tapi kalau lain kali abang nak beli Nor nak warna kelabu pulak”
Suami tak akan tersinggung, malah faham bahawa dia masih belum mengerti kegemaran isteri dan akan cuba memperbaikinya.

6. Jangan berleter!
Suami akan bosan jika isterinya ‘cerewet’ dan selalu bertanya, hendak ke mana, acara apa, bila balik, kenapa lambat balik, jumpa siapa tadi dan sebagainya.
Banyak tanya tu lebih kurang macam berleter juga.
Mana ada suami yang suka isterinya berleter.

7. Menambat hati suami dengan menemaninya makan
Jika anda menghidangkan makanan untuk suami tetapi tidak menemaninya makan, sama halnya seperti memberi makan kucing.
Ini pun ada disebut dalam hadis.
Sebaik-baiknya temanilah dia meskipun sekadar satu suapan, tak pun duduk sambil minum-minum sementara menanti dia selesai.
Thabit al-Banni berkata,

Terdapat seorang wanita dari Bani Israel yang buta sebelah matanya, yang sangat baik pekertinya terhadap suaminya. Apabila dia menghidangkan makanan di hadapan suaminya, dipegang pelita sampai suaminya selesai makan. Pada satu malam, pelitanya kehabisan sumbu, lalu diambil rambutnya untuk dijadikan sumbu. Esok harinya, matanya yang buta kembali melihat. Allah memuliakannya kerana rasa hormatnya kepada suami.”

Inilah cara paling ampuh untuk menambat hati suami, bermula dari dapur.

8. Tingkatkan ilmu pengetahuan
Suami senang dengan kefasihan isterinya dalam berkata-kata, bijak dalam bertindak dan menjadi partner yang baik dalam berdiskusi.
Tingkatkan kualiti intelektual anda dengan banyak membaca buku dan gali pelbagai informasi.
Hal ini jadi lebih penting jika anda suri rumah sepenuh masa.
Sesetengah suami memang memandang rendah sedikit isteri yang berstatus begini.
Jadi anda kena tingkatkan pengetahuan dengan mengambil tahu mana-mana yang patut.

9. Jangan terlalu kuat membangkang
Jangan kuat membangkang pendapat suami.
Kebanyakan suami tak suka pendapatnya dibangkang.
Walaupun agak salah, sebaik-baiknya terima dahulu.
Kalau nak membangkang pun tengok nada suara dia dan perhati nada suara anda.
Ingat, anda ibarat perdana menteri dan dia raja.
Mana ada raja yang boleh terima kalau asyik dibangkang oleh perdana menteri.
Isteri yang kuat membangkang memang sengaja mencari kebencian suami.
Anda tinggal sebumbung dengannya. Sudah tentu anda perlu sependapat dengannya dalam semua isu.
Kalau tak sependapat pun, simpan sendiri dan keluarkan balik sedikit-sedikit mengikut kesesuaian masa dan tempat.
Pendek kata, seboleh mungkin, sentiasa tunjukkan anda sependapat dengannya.

10. Jadilah bidadari yang menenangkan fikiran
Suami mahu isterinya sebagai penenang fikiran.
Jadi, berperananlah sebagai bidadari, bukan duri yang asyik menyucuk perasaan suami sehingga rumahku menjadi nerakaku.
Kalau isteri sudah tidak bersifat penenang, suami akan mencari pengganti.

11. Sambut kepulangan suami dengan ketenangan
Kalau anda ingin suami berlama-lama dirumah, jangan sambut kepulangannya dengan pelbagai masalah anak-anak dan urusan dapur yang remeh-temeh.
Mulailah pembicaraan yang menyenangkan, kerana suami perlukan freshener setelah seharian dengan masalah di tempat kerja.

12. Sediakan tempat tidur yang eksklusif
Tempat tidur bukan sekadar menyimpan rahsia-rahsia suami isteri, melainkan juga tempat ternyaman mereka untuk saling mencurah perasaan dan saling membuktikannya dengan perilaku.
Jadikan ia kamar yang eksklusif dan peribadi.
Kebanyakan suami tidak suka tempat tidurnya dimasuki orang tanpa izinnya.
Kreatif sedikit dalam menghias bilik tidur ini.
Berikan warna-warna yang digemari oleh suami.
Susun kembali bunga supaya tidak jemu memandang. Untuk lebih romantik letakkan gambar-gambar perkahwinan disini.

13. Elakkan gangguan
Pantang bagi kebanyakkan suami jika tidurnya terganggu.
Jauhkan anak-anak darinya ketika dia sedang tidur.
Tunggu dia terjaga dahulu sebelum memblander atau menumbuk sambal.
Kecilkan suara tv.

14. Isteri yang manja tapi bukan mengada-ngada
Suami suka isteri yang pandai bermanja-manja tapi jangan sampai mengada-ngada.
Disitulah cantiknya perhubungan suami dan isteri.
Isteri yang pandai bermanja-manja bukan sahaja mendapat semua yang dikehendakinya, malah menyenangkan suami dan membuatkan suami teringat-ingat.
Kalau dah suami teringat-ingat, takkanlah dia nak cari lain.

15. Jangan kuat merajuk
Jangan kuat merajuk dan tarik muka masam terutama tatkala suami sedang berserabut dengan masalah.

Merajuk tak bertempat ini hampir sama dengan mengada-ngada.

Anda kena ingat, merajuk jawapanya adalah pujuk.
Jika suami sedang serabut dengan masalah, bolehkah dia memujuk?

16. Beri pendapat bila ditanya sahaja
Dan jangan pula banyak tanya, biarkan suami isteri meminta anda memberi pandangan.
Sebab pandangan anda yang tidak tepat dan bertentangan dengan pendapatnya akan membuahkan perasaan geram.
Setakat geram tidak mengapa, kalau dia marah sudah tentu dia tidak akan meminta pandangan anda lagi pada masa akan datang.

17. Jangan memperkecilkan kemampuan suami
Selalu merangsang prestasinya.
Kalaupun ia lemah dan ada masalah jangan perkecil-kecilkan kemampuannya itu.
Dorong dia dengan kata-kata motivasi dan letakkan dihatinya bahawa anda sentiasa percaya suatu hari nanti masalah itu dapat diatasi.
Usahakan rawatannya tanpa berputus asa.

Penutup:
Kebahagian rumah tangga adalah bergantung kepada kedua-dua belah pihak, baik dari pihak si isteri mahupun suami.
Semuanya memainkan peranan yang penting.
Yang penting kedua-dua belah pihak berusaha untuk memberikan yang terbaik kepada pasangan masing dan berusaha mengekalkan keharmonian serta kehangatan dalam rumah tangga.


Asam Gelugur Petua Atasi Masalah Darah Pekat. Buat Rendam Airnya. Boleh Cuba Ni!

Bayangkan, dengan hanya amalkan asam gelugor atau asam keping yang sering kita gunakan sebagai bahan masakan boleh membantu untuk kita sihat. Siapa sangka, hanya rendamkan asam keping ini, bantu memberikan kesihatan tubuh badan yang baik.

Semalam sebaik sahaja saya dan suami keluar dari kawasan kampung kami sempat singgah di Bukit Besi , Dungun. Kami lepak dan menikmati moreh di kawasan sekitar situ. Bertemu dengan seorang kenalan lama suami saya yang di panggil Pak Din.

Kami duduk minum air semeja. Rupanya Pakdin merupakan Pengamal Perubatan Alternatif. Wah…ini menarik lagi minat saya untuk bersembang lagi lama.

Pak Din ada 4 orang anak. 3 perempuan 1 orang lelaki. Kesemua anak anaknya berjaya. Menjadi pengurus besar di Petronas dan menjadi Pilot juga doktor.

Saya bertanya kepada Pak Din ,
“Pak Din , anak PakDin yang menjadi doktor itu macamana ? Dia menyokong tak perubatan alternatif ini?”

Jawab Pak Din ” Ya mestilah. Anak saya yang itu banyak merujuk kepada saya ”

Wah…hebatnya ! Saya kagum dengan PakDin. Bila saya bercakap dengan PakDin ini mengingatkan saya kepada Tok Guru saya dalam Perubatan Melayu iaitu Dr. Abd Ghani bin Husain. Bila Pak Din menyebut bilangan jenis pokok pokok herba dan prinsip perubatan ini yang sama seperti saya pelajari. Bila bercakap bab jantung bagaikan saya bercakap dengan doktor.

Pak Din seorang yang sangat merendah diri dan beliau sempat memberitahu saya antara penyakit yang beliau rawat ialah sakit jantung, kanser juga strok. Jangan terkejut PakDin ini sudah keluar merawat ramai pesakit hingga keluar negara.

Sempat beliau memberi saya satu kaedah untuk merawat masalah darah pekat yang merupakan salah satu punca masalah kepada penyakit penyakit kronik.

Caranya :

Ambil sekeping asam gelugor. Di basuh bersih dan masukkan kedalam 1 gelas air panas. Kemudian di tutup dan dibiarkan selama 2 jam. Baru diminum.

Asam keping yang digunakan tadi ambik di simpan dalam peti dan esoknya boleh digunakan lagi. 1 keping boleh diguna pakai sebanyak 3 kali/3hari.

Minum setiap hari berturut turut sehingga selesai masalah yang di hadapi. Selepas itu pergilah check di klinik atau hospital samaada ada perubahan atau tidak!

Sambil PakDin tersenyum….

Alhamdulillah
Terima kasih banyak Pak Din kerana berkongsi ilmu. Sebenarnya banyak lagi yang di kongsikan. Ada kelapangan masa saya akan kongsikan lagi ya.

*Saya kongsi dari founder Suzy honey


7 Cara Hilangkan Kesan Tumit Kaki Merekah & Wanita Ni Amalkan Satu Daripadanya. Memang Menjadi!

Tumit kaki kering dan pecah-pecah mungkin semua antara kita pernah alami.  Namun jika dibiarkan lama kelamaan akan menjadi lebih teruk. Tambah membimbangkan jika ada kesan-kesan hitam pada rekahan tersebut. Tentunya akan membuatkan sesiapa pun tidak selesa melihatnya.

Untuk itu, segeralah rawat dengan 7 petua ini. Dan salah satunya telah pun diamalkan oleh Siti Norsyafika Amran dan terbukti berkesan.

#1 Listerine,cuka & air

Ini Perlu Buat:

#2 Tepung beras, madu dan cuka epal

Ini Perlu Buat :

#3 Pisang

Ini Perlu Buat :

#5 Minyak sayuran

Ini Perlu Buat :

#6 Gel Aloe vera/ lidah buaya

Ini Perlu Buat :

Manakala melalui perkongsian Siti Norsyafika Amran  di dalam akaun fbnya, dia amalkan petua menggunakan limau dan garam untuk hilangkan kesan tumit kaki merekahnya dan kesan dapat dilihat dengan begitu cepat. Jom semak!

Tips tumit merekah bersinau dalam 5 minit hanya guna 2 barang je

Jangan duk pandang rendah tang tumit merekah. tumit pun ada hak nak melawa, bergojes, ada skin haluih mulus bak muka ploles jugak

Yer korang, nampak tua bukan je pada paras rupa! orang tengok kaki pun boleh kata kita tua. bukan sorang je tapi ramai hat tegur kaki datin dah macam orang tua padahal umor baru 26. malu sungguh!

datin berlapang dada nak share tips basmi masalah tumit merekah hanya guna barang kat dapur je. mudah dan senang. anak2 tido mommy2 boleh la belai2 tumit


Gubah Bunga Orkid Tak Susah Mana Pun, Ni Step Nak Buatnya sendiri. Boleh Jimat Ratusan Ringgit!

Menyuntik keserian dekorasi rumah kalau dihiasi dengan bunga-bungaan artifisial seperti gubahan orkid, tentu menyerlah. Lagi pun penjagaan bunga artifisial ini mudah, jadilah tidaklah memerlukan dijaga rapi berbanding meletakkan tumbuhan hidup di dalam rumah, perlu disiram setiap hari.

Untuk itu, jika dibeli gubahan dipasaran boleh tahan juga harganya ada yang sampai ratusan ringgit. Namun jika anda ikuti langkah demi langkah yang ditunjukkan ini, bukan sahaja rumah anda nampak dberhias indah malah poket pun tak rabak.

Nak tahu lanjut, jom ikuti langkah demi langkah yang dikongsikan ini.

Tutorial cara gubah bunga orkid dalam pasu

Bahan-bahan yang diperlukan

Beberapa tangkai bunga orkid – ikut pilihan masing-masing dan saiz gubahan yang di kehendaki . AJ beli dari Romatika.
Daun bunga orkid – AJ beli di Romantika ( satu pek ada 3 helai bercantum RM4 ++)
Lumut kering – AJ guna dua plastik
Daun hiasan tambahan jika perlu
Batang buloh atau plastik untuk mengikat tangkai orkid supaya tegak
Dawai pengikat – boleh beli di kedai barang hantaran atau kedai bunga
Gam putih – boleh beli di kedai buku
Pasu
Span kering – AJ guna dua ketul

Cara penyertaan:

2. Picitkan gam putih dan ratakan di atas span kering untuk melekatkan lumut kering di permukaan pasu sepenuhnya.

3.Tepekkan permukaan pasu dengan lumut sepenuhnya dan biarkan kering.

4. Pacakkan tangkai bunga orkid mengikut idea gubahan masing-masing. AJ menggunakkan 4 tangkai bunga orkid dan pacakkan di empat penjuru di bahagian tengah pasu. (Abaikan karpet kami yang bergulung tu ye sebab nak buat kerja gubahan ni nanti habuk span kering dan lumut tu bertabur melekat kat karpet, sebab tu kami gulung hehe )

5. Ikat bahagian batang bunga orkid dengan buluh kecil atau pun batang plastik untuk mempastikan batang tangkai bunga orkid kita tegak berdiri dan mudah nak lenturkan bunganya nanti. Kalau tak tangkai bunga orkid ni akan tumbang kerana ianya ringan. Ikat dengan dawai halus pengikat tu sahaja

6. Dibahagian dasar pasu, pacakkan daun orkid memenuhi ruang permukaan lumut dan boleh lah kalau nak tambahkan daun hiasan lain mengikut kreativiti masing-masing. Semua tu sebagai kemasan bahagian bawah pasu dan untuk mencantikan gubahan dan agar nampak asli dengan daun orkid serta akarnya.

7. Lenturlah bunga orkid mengikut sudut yang ingin di letakkan. Dan siaplah satu gubahan bunga orkid viral tetapi dengan cara kita sendiri malahan dengan kos yang jauh lebih murah. Sepasu gubahan di atas tu termasuk pasu lebih kurang RM100 lebih sahaja.


Tudung Ada Kesan Makeup, Cuci Sahaja Dengan 2 Campuran Ni!

Bagi ibu-ibu yang berhijab mesti semahunya ingin menjaga selendang atau tudung yang dibeli dengan sebaik mungkin. Maklumlah bukan seringgit dua harganya, malah ada yang mencecah ratusan ringgit nilainya. Jadi tidak hairanlah, penjagaan selendang diberi perhatian. Dicuci bersih secara berasingan dan setelah kering digantung rapi di dalam almari.

Pun begitu, perasan atau tidak dalam penuh hati-hati orang perempuan menjaga setiap koleksi tudung yang dimilikinya, pasti akan ada kesan makeup dan bekas-bekas minyak di bahagian tertentu.

Ini memang tidak dapat dielakkan, tambah-tambah lagi jika anda sering kali mengenakan makeup yang tebal.  Biar dicuci berkali-kali, bekas-bekas minyak tetap tidak akan hilang.  Tambah-tambah lagi bila cuaca panas, lagi lah senang berpeluh dan habis tinggal tompok-tompok dari minyak makeup melekat di selendang.

Namun dengan perkongsian daripada Tyma Sadini, bolehlah ibu-ibu menarik nafaz lega. Apabila menggabungkan dua bahan utama ini, hasilnya cukup hebat berkuasa menanggalkan kesan kotoran yang selama ini begitu payah untuk dihilangkan. Jom semak bagaimana caranya.

Tip Hilangkan Kotaran Makeup Di Tudung.

1) Masukkan tudung ke dalam baldi dan letakkan bahan pencuci yang biasa anda gunakan.

2)Kemudian masukkan air dan campurkan sekali bedak (tidak kira jenama). Gosok dengan lembut dan bilas bersih.

Cara ini bukan sahaja mudah dilakukan dan apa yang pasti, cukup berkesan untuk menanggalkan kesan makeup pada selendang.

Selamat mencuba!

Sumber : Tyma Sadini


Ayat Magis Pahlawan Mat Kilau, Coretan Lelaki Ini Bikin Sebak Perjuangan Demi Negara.

Sejarah adalah peristiwa yang telah berlaku menjadi iktibar buat diri dan negara. Sejarah akan menjadikan diri kita lebih matang untuk berfikir dengan kritis untuk membuat tindakan dengan betul dan dijadikan iktibar.

Malah sejarah juga menjadi semangat untuk kita menjadi lebih baik dan mengubah sikap dalam diri.

Kisah perjuangan pahlawan sebelum kemerdekaan harus menjadi cerita harian buat anak-anak agar mereka mengerti bahawa semangat juang itu harus ada dalam diri.

Dengan ini semangat jati diri akan terus melekat dalam sanubari anak-anak hingga dewasa.

Kata magis Mat Kilau

Sempena di ambang merdeka ini, aura pahlawan hebat ini akan terus ada dalam diri setiap anak Malaysia.

MAT KILAU: Sebuah Fakta

1. Setelah lama menghilang, Mat Kilau muncul kembali pada tahun Hari Jumaat, 27 Disember 1969 dan mengisytiharkan bahawa dirinya ialah Mat Kilau di mimbar Masjid Pulau Tawar, Jerantut selepas solat Jumaat.
“Saya Mat Kilau, anak Dato Indera Gajah Rasu bin Syarhum.”

2. Mat Kilau ialah anak Tok Gajah. Mereka adalah pahlawan Pahang yang menerajui pemberontakan menentang penjajah Inggeris.

3. Ketika diburu oleh Inggeris pada zaman sebelum merdeka, Mat Kilau telah menghilangkan diri. Dan akhirnya muncul semula pada tahun 1969. Berita Mat Kilau muncul kembali ini tersebar luas sehingga mendapat liputan akhbar.

4. Tidak lama selepas itu, beliau telah menyampaikan nasihat kepada orang Melayu di Kg

Kedondong, Pulau Tawar. Kata beliau, sebab orang Melayu kalah kepada Inggeris dalam perang 1891 adalah kerana terdapatnya pengkhianat. Hugh Clifford, Residen Inggeris di Pahang sendiri mengakui bahawa orang Melayu mudah terpesona dengan tawaran harta dan kekayaan sehingga sanggup membocorkan rahsia.

5. Begitulah kelemahan orang Melayu, tak amanah dan tak boleh simpan rahsia. Mungkin kritikan ini ditujukan kepada tali barut Inggeris daripada kalangan orang Melayu.

6. Tidak berapa lama kemudian, Mat Kilau meninggal dunia dan dimakamkan di kampung ini.

7. Menurut keterangan orang-orang tua, tapak asal pembinaan masjid lama itu dilakukan oleh Imam Perang Rasu (Tok Gajah), Mat Kilau serta orang-orang Melayu Pulau Tawar pada awal tahun 1880-an.

8. Masjid lama itu kemudiannya dibangunkan dengan wajah baru pada tahun 1923 tetap mengekalkan perspektif seni bina tradisional yang menggunakan kayu dan pelupuh dari hutan tempatan.

9. Dalam buku Sejarah Pahang ada menceritakan pembesar British, Hugh Clifford, pernah mendarat di tebing berdekatan masjid itu untuk mengadakan perundingan dengan Mat Kilau dan Tok Gajah serta penduduk Pulau Tawar supaya jangan mencampuri urusan pentadbiran Inggeris di Pahang.

10. Setelah mengalami kerosakan teruk diancam banjir besar tahun berikutnya, masjid lama itu mengalami sekali lagi perubahan dengan binaan simen di bahagian bawah serta lantainya supaya kelihatan lebih teguh.

11. Walaupun berhadapan dengan arus putaran masa, kubah dan mimbar masjid berkenaan masih lagi dalam bentuk binaan asal iaitu mempunyai ciri-ciri pengaruh seni bina Minangkabau.

12. Masjid tempat beliau memunculkan diri itu kini telah menjadi Madrasah Muallim Yunus yang dikendalikan oleh al-Fadhil Maulana Helmi.

13. Mat Kilau menceritakan bahawa beliau telah membunuh sekumpulan askar Inggeris berketurunan Sikh dalam peperangan di Kuala Tembeling. Beliau yang bersenjatakan sundang dan alat lain terpaksa menghadapi hujan peluru daripada askar Sikh. Akhbar Inggeris telah melaporkan bahawa Dato Bahaman dan Mat Kilau telah mati padahal Mat Kilau tidak mati biarpun jasadnya ditembusi peluru.

14. Setelah Hugh Clifford melabel Mat Kilau sebagai penderhaka dan menggelarnya ‘babi lemak’, Mat Kilau telah keluar dari Pahang dan merantau sehingga ke Patani. Di sana, beliau menjadi guru silat. Nama silat yang diajar oleh beliau ialah Silat Tapak Setia Suci.

15. Setelah beliau kembali ke Pahang, Mat Kilau menukar namanya kepada ‘Mat Siam’ atas arahan Sultan Abdullah kerana Inggeris telah melabel Mat Kilau sebagai penderhaka dan nyawa beliau dalam bahaya.

16. Menurut maklumat daripada cucu Mat Kilau iaitu Cikgu Mohd Alhamadi, datuknya itu tinggal di rumah ibunya (anak Mat Kilau) di Batu Lima, Kuantan semenjak tahun 1930 sehingga Mat Kilau meninggal dunia pada 16 Ogos 1970. Di sini ada masjid yang bernama Masjid Mat Kilau yang dijadikan markaz Jemaah Tabligh Kuantan.

17. Atas permintaan Mat Kilau semasa hidupnya, beliau dikebumikan di sebelah kubur ibunya iaitu Teh Mahda, isteri Tok Gajah di Kampung Kedondong, Pulau Tawar, Jerantut.

18. Mat Kilau mempunyai tiga orang isteri. Seorang di Pulau Tawar, seorang di Rompin dan seorang di Kuantan.

19. Antara pesanan Mat Kilau yang sangat penting, “Jaga agama, bangsa dan negara. Jangan sampai bangsaku tiada negara.”


Sayu Hati Tengok, Rumah Pula Tersangkut Di Pokok Besar. Ustaz Ebit Sebak Santuni Mangsa Banjir Ini.

Inilah yang dikatakan biar gambar yang berbicara! Meruntun jiwa melihat, seorang wanita duduk merenung jauh nasib diri dan keluarga dengan berlatarkan pandangan rumah yang musnah akibat banjir, baru-baru ini.

Sedih pasti menerpa dalam dirinya melihat kediaman untuk keluarga berteduh selama ini, musnah sekelip mata. Benar kata perpatah, berat mata memandang berat lagi bahu yanga memikul.

“Penduduk Kampung Ajai Rafiah Jamaludin, 69, termenung mengenangkan nasib selepas rumahnya hanya tinggal tapak ekoran banjir besar. Menurut Rafiah, dia terkejut selepas mendapati rumahnya dibawa arus banjir dan tersekat di pokok-pokok tidak jauh dari tapak asal rumah.”

Kisah ini juga telah mendapat perhatian, Pendakwah terkenal, Ustaz Ebit Lew sebagaimana yang dipaparkan menerusi facebooknya.

Sayu hati

Sayu hati tadi tengok rumah makcik Rafiah di kg Ajai Ulu Dong Pahang. Ramai tag saya di Metro dan media lain. Rumah di bawa arus banjir dan rumah tersangkut di pokok besar.Ujian makcik yer. Berat rasanya. Masa sampai makcik ini sedang mencari barang boleh pakai bersama anak-anak.

Makcik teringin nak bina rumah di kawasan lain di kebunnya. Mereka nak ambil kayu yang masih elok. Saya beri sedikit sumbangan duit tadi dan nanti akan belikan barang-barang kayu dan lain-lain untuk membina rumah semula. Selesai musim banjir ini.

Makcik Rafeah kata, jika tiada musibah ini tak dapat jumpa ustaz. Rezeki dapat jumpa ustaz. Sempat berbual semuanya ini ujian kasih sayang Allah pada kita semua. Berat ujian makcik.

Besarnya dugaan mangsa banjir.

Dalam pada itu, rata-rata komen turut mengakui sebak dan terharu melihat kejadian yang menimpa keluarga itu.

“Besarnya dugaan mangsa-mangsa banjir. Namun yg pasti ada hikmah disebalik musibah.

“Alhamdulillah..rezeki makcik ni dapat berjumpa ustaz..tq ustaz terus turun utk membantu menyediakan kelengkapan makcik ni.

“Bru smlm terbaca kisah mak cik ni. Hari ini UEL dtg bg bantuan. Semoga dipermudahkan urusan Ustaz Ebit Liew & mak cik.

“Tabah makcik ni..walaupon ditimpa musibah tp still positif Ade hikmah tersembunyi yang Allah nak bagi.terima kasih ustaz,” tulis beberapa netizen


“Yang Sudah Dapat Tag Nama, Itulah Kenangan Ditinggalkan.”  Cikgu Hidap Kanser Viral Ambil Tempahan Khat Meninggal Dunia

Kisah lelaki ini pernah dikongsikan di laman media baru-baru ini. Dalam keadaan diri yang derita sakit kanser, Mohd Izzuddin Zainal, 33, penghidap penyakit kanser limfoma gigih mengambil tempahan tag nama tulisan khat dari katil hospital.

Kegigihannya mendapat perhatian warganet, rata-rata menghulurkan rasa simpati dan menurut isterinya tempahan yang diterima cukup menggalakkan. Namun menerusi Harian Metro semalam, cikgu Izzudin dimaklumkan sudah meninggal dunia. Berita tersebut dikongsikan oleh isterinya.

“SAYA minta maaf. Sesiapa yang sudah membuat bayaran untuk tempahan tag nama, saya akan pulangkan semula wang mereka.

“Mereka yang sudah mendapat tag nama, itulah kenangan ditinggalkan,” itu luahan Suzana Muhamad Tab, isteri kepada arwah Mohd Izzudin Zainal.

Kisah Mohd Izzudin berusaha mencari rezeki dengan mengambil tempahan membuat tag nama tulisan khat sehingga tular di media sosial, pernah dilaporkan Harian Metro pada 2 dan 7 November lalu.

Mohd Izzudin iaitu guru yang mengambil tempahan membuat tag nama tulisan khat dari atas katil hospital bagi menampung kos rawatan disahkan meninggal dunia di Unit Rawatan Rapi (ICU), Pusat Perubatan Universiti Kebangsaan Malaysia (PPUKM), 8.05 malam tadi.

Suzana, 34, ketika dihubungi Harian Metro, memberitahu doktor mengesahkan suaminya meninggal dunia kerana jangkitan paru-paru.

“Semalam, arwah masih berusaha menyiapkan beberapa tempahan tag nama walaupun dalam keadaan sesak nafas.

“Pagi tadi tahap oksigen arwah semakin menurun dan semua bacaan lain pada mesin mulai menurun.

“Sebelum arwah menghembuskan nafas terakhir, doktor tetap berusaha memberi bantuan pernafasan di depan saya,” katanya dalam keadaan sebak.

Allahyarham Mohd Izzudin meninggalkan dua cahaya mata lelaki, Sulaiman, 5, dan Isa, 3.

Jenazah akan disempurnakan dan disembahyangkan di Masjid Al-Khadijah sebelum dikebumikan di Tanah Perkuburan Islam Pantai Dalam, pagi esok.


Kerana Rindukan Cucu, Pasangan Warga Emas Ini Sanggup Berjalan Kaki Di Lebuh Raya Kerana Tiada Duit Tambang

Siapa tak teruja untuk menyambut Aidilfitri dengan insan tersayang? Lebih-lebih lagi jika keluarga dihuni oleh anak-anak kecil yang sentiasa meriuhkan suasana dengan kemanjaan mereka.

Kerana itulah juga, ramai yang sanggup menghadap kesesakan berjam-jam lamanya untuk memastikan dapat menyambutnya dengan keluarga tercinta.

Mungkin inilah perasaan yang dirasai oleh sepasang warga emas apabila mereka sanggup berjalan kaki berpuluh kilometer jauhnya hanya untuk berjumpa dengan cucu.

Mereka telah ditemui oleh polis peronda di lebuhraya Cisumdawu, di Jawa Barat, Indonesia, pada Rabu.

Selepas disoal polis, pasangan warga emas itu mengaku hedak ke Rancakalong untuk bertemu dengan anak dan cucu mereka.

Menerusi keterangan video, mereka meluahkan kerinduan terhadap cucu dan sanggup berjalan kaki dari rumah di Jatihurip, Sumedang Utara.

Pasangan itu memilih berjalan kaki di tepi lebuh raya kerana tidak mempunyai wang yang mencukupi untuk membayar tambang.

Polis Sumedang mengarahkan kedua-duanya berehat dan kemudian membawa mereka ke hentian pengangkutan awam.

Menurut kenyataan pasangan itu lagi, mereka sebenarnya telah berkumpul sekkeluarga.

“Difahamkan, kedua-dua warga emas itu mengalami hilang ingatan,” tulisnya.

Malah, keluarganya juga telah menziarah pasangan itu pada Hari Raya namun beberapa hari kemudian, kedua-dua mereka mengambil keputusan untuk ke rumah anak dan cucu di Rancakalong.


Berpuasa Pun Kulit Wajah Takkan Kering Kalau Guna Face Mist Buatan Sendiri!

Memandangkan bulan puasa mungkin ada antara wanita di luar sana kurang mengambil air kosong  semasa berbuka. Hal ini jika berlarutan sepanjang bulan Ramadan ini dibimbangi akan memberi kesan pada kulit wajah terlihat kering dan kusam.  Oleh itu, disarankan untuk menggunakan Face Mist bagi tujuan menyegarkan kulit wajah.

Apa istimewanya apabila kita ‘spray-spray’ air tersebut ke wajah sebenarnya?

Sebenarnya Face Mist ini adalah sejenis air yang apabila disemburkan ke wajah dapat memberi kesegaran wajah, menenangkan dan dapat memberi nutrisi kepada kulit. Kebaikan menggunakan Face Mist juga dikatakan dapat menyeimbangkan pH kulit terutama selepas mencuci wajah dan sekali gus melembabkan kulit sepanjang waktu.

Oleh itu, apa kata kali ini kita sediakan sendiri ramuan untuk menghasilkan Face Mist yang cukup istimewa. Cara membuatnya telah dikongsikan oleh Tengku Wdec di akauan fbnya. Jom semak untuk mengetahui lebih detail.

Bahan: Timun sebatang.

Cara Penyediaan :

2) Blend timun tadi dengan sedikit air rebusan. Agak-agak je. Jangan banyak sangat.

3. Siapa ade jerawat atau sunburn. Boleh perah lemon sikit. Lemon bagus untuk cerahkan kulit dan matikan jerawat.

4) Masukkan dalam botol spray. Botol ni tengku beli dekat mr diy. Dah siap simpan dalam peti. Boleh tahan dalam 2 minggu sebab kita dah masak tadi kan.

“Bila nak pakai keluarkan sembur je dekat muka. Dah pakai tak payah bilas. Biar je kering macam tu.”

sumber : Tengku Wdec


Duit RM18, 700 Termasuk KWSP, Melayang Diperdaya Scammer Selepas Tempahan Servis Kemas Rumah. Lelaki Ini Kongsi Kronologi.

Hati mana yang tidak sedih, apabila duit simpanan hilang sekelip mata. Lebih sebak apabila duit KWSP baru sahaja diterima hilan begitu sahaja.

Dia tidak menyangka, keputusannya untuk mengambil khidmat membersihkan rumah rupanya mengundang padah apabila ditipu dengan mudah.

Telah membuat laporan polis, dia turut berkongsi kronologi kejadian itu supaya menjadi iktibar buat orang ramai.

“Semoga lebih ramai yANg akan dapat maklumat tentang modus operandi scammer ini.”

Kronologi Kena Tipu.

Kisah aku hilang duit dalam akaun selepas buat tempahan servis mengemas rumah.

Tak sangka benda ini berlaku dengan sangat pantas. Dan macam tak sangka lah macam mana diorang boleh curi duit aku.

Terima notifikasi

2 jam kemudian. Kejadian tak diingini semua orang berlaku. Tiba-tiba aku terima notifikasi transaksi yang bukan aku buat. Mulanya hanya 1 transaksi. Aku jadi bingung kerana aku tidak ada lakukan transaksi tersebut.

Aku terus menelefon Maybank Customer Service punya nombor. Semasa menunggu customer service angkat call. Dua lagi transaksi dilakukan. Dan habis semua simpanan yang ada dalam akaun aku sekelip mata.

Transaksi berlaku tanpa ada permintaan TAC daripada nombor telefon aku dan tiada permintaan kebenaran pemindahan wang masuk dalam telefon ku. Benda berlaku sekelip mata. 3 transaksi berlaku dalam masa yang sangat singkat telah menghabiskan segala duit yang ada dalam akaun aku.

Taktik

Ini yang aku rasa tektik yang mereka guna:

Tak sangka sncammer

Kalau korang baca cerita ini mungkin akan berasa salah aku kerana aku terpancing untuk menekan link aplikasi dan membuat bayaran didalam aplikasi berkenaan. Bermaksud aku sendiri yang mendedahkan maklumat aku.

Tetapi aku tidak sendiri tidak menyangka yang scammer menggunakan cara sebegini untuk mendapatkan maklumat kita. Jadi aku dedahkan cara ini supaya tak ada siapa yang kena.

Lagi pelik transaksi itu tidak menghantar kepada nombor telefon aku untuk permintaan TAC ataupun permintaan kebenaran pemindahan wang. Kebiasaannya transaksi kepada pihak ketiga sama ada perlu isi TAC ataupun perlukan kebenaran transaksi melalui telefon bimbitku. Barulah transaksi tersebut boleh dijalankan.

Sekarang ini aku kena tunggu hari isnin baru boleh teruskan proses aduan aku. Sementara ini, akaun Maybank aku telah dibekukan. Hanya transaksi masuk sahaja boleh. Transaksi keluar dan segala maklumat akaun aku tak boleh nak semak.

Hilang RM18.7K!

Aku memohon doa-doa kalian supaya proses aduan aku berjaya. Dan duit yang hilang ini dapat dikembalikan semula. Duit yang hilang jumlahnya agak besar bagi aku. Kerana ia termasuk wang KWSP dan juga komisen kerja yang aku baru terima.

Aku cuma boleh cakap, aku terpilih untuk melalui pengalaman discam sebegini rupa. Dan aku harap pendedahan yang aku buat ini dapat mengelakkan orang lain pula yang discam.

Jom kita hentikan jenayah scam ini.

Apa-apa pun, kalian doakan aku berjaya dapat semula duit yang hilang itu ya.

Dan minta kalian hati-hati dan jangan jadi seperti aku. Sayangi duit anda. Alihkan simpanan ke tempat yang lebih selamat.

Dekat sini saya sertakan video dari Maybank tentang malware scam ini.

Updated

Kenapa saya tidak dapat TAC semasa proses pemindahan dilakukan

Kerana app yang saya telah install itu ada malware. Berkemungkinan telah memintas sms TAC tu kepada no fon mereka tanpa melalui persetujuan saya.

Scammer tidak boleh hack sistem bank, tetapi mereka hack melalui sistem pengguna seperti kita.

Minta semua kerap buat password update utk sistem perbankkan anda.

Bukti kena tipu

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Mood Mengemas Nak Raya. Bunga Plastik Kena Dicuci, Ada Caranya!

Keterujaan membuat persiapan Hari Raya bab membersihkan rumah pastinya menjadi agenda utama untuk memastikan rumah selesa untuk menerima kunjungan tetamu.

Oleh itu, bunga-bunga plastik yang menghiasi kediaman perlu dicuci bersih. Nak tahu caranya, ini dikongsikan tipsnya oleh Hani Mynis untuk info bersama.

Deep cleaning artificial plants @ flower

Pembersihan rapi artificial plants ni ialah task terakhir hani dalam pembersihan rumah untuk ruang tamu sebelum nak balik kampung beraya ni.

Alang2 tu meh hani tunjuk cara hani buat pembersihan rapi pokok-pokok @ bunga artificial kat rumah hani.

Dari zaman budak-budak rutin setiap kali nak raya je ini antara tugas hani kena buat. So tak sah kalau setiap kali raya kalau tak buat ni.

Btw, deep cleaning ni maksud hani kena guna wet cleaning (basuh dengan air) taw. Kalau setakat dry cleaning itu bukan deep cleaning ya. Dry cleaning pokok2 @ bunga2 ni hani buat seminggu sekali untuk buang habuk yang melekat. So bila buat regular cleaning macam ni bila time deep cleaning tu xde lah sukar sangat nak membersihkan.

Kekerapan deep cleaning : 6 bulan atau setahun sekali

Langkah-langkah deep cleaning artificial plants and flowers

✔Kumpulkan semua pokok/bunga palsu yang ada dalam rumah. Semua termasuk yang ada di ruang tamu, dapur, bilik tidur, luar rumah, atau di mana2.

✔Dah kumpulkan, susun ikut kategori. Kategori jenis material pokok/bunga. Plastik @ polyester, silk, baldu, latex dll. Susun juga ikut kategori jambangan bunga, dedaun sahaja, berpasu dll

✔Untuk jambangan bunga yang perlu digubah, ambil gambar gubahan dulu sebelum dicabut. Lagi2 yang digubah siap di kedai. Sebab nanti kira nak leraikan gubahan, basuh dan gubah semula. Kecuali memang berbakat menggubah bunga, abaikan langkah ni.

✔Boleh juga ikat sejambak bunga jenis tangkai panjang mengikut pasu. Takda lah kes tertinggal setangkai bunga masuk pasu lain. Ikat guna getah atau cable tie. Hani memang ikat siap-siap dengan cable tie mana yang boleh supaya dia tak berpisah dengan geng2 dia dan tak perlu gubah-gubah dah. Masuk je sejambak dalam pasu terus.

Langkah-langkahnya :

P/s: sebelum tu, ni khas utk pokok @bunga dari latex atau plastik @polyester sahaja. Dari baldu kena buat dry cleaning sahaja. Lain2 material, feel free to ask.

Semoga bermanfaat .


Diabai 16 Orang Anak! Ibu 97 Tahun Menangis Meniti Sisa Hidup Seorang Diri

9 bulan kandungkan anak, tambah dari kecil hingga dewasa menjaga anak hingga boleh berjaya menyara diri sendiri, tetapi jasa si ibu lenyap begitu sahaja bila tiada sorang pun anak-anak mampu untuk menjaganya.

Bak kata pepatah, “1 ibu boleh menjaga 10 anak, namun 10 anak belum tentu boleh menjaga 1 ibu”.

Itulah yang terjadi pada ibu yang sudahpun  berusia 97 tahun ini. Kisahnya yang akur menghabiskan sisa hidup sendirian cukup meruntun jiwa.

Menurut cerita asal, sebenarnya dia mempunyai seramai 16 orang anak. Namun setelah merantau cari kerja, semuanya kahwin dengan orang luar negara dan sejak itu tidak pernah ambil tahu lagi mengenai perkembangan ibu kandung sendiri. Jangankan balik bercuti atau ziarah, Dona Isabel berkata kemungkinan mereka pun tak kisah dia masih hidup atau sebaliknya.

Tidak larat hendak membuat kerja berat lagi, kini dia hanya menyulam kain apa adanya sebagai usaha mencari rezeki. Antara 16 orang, air matanya bertakung selepas mengenangkan tiada satu anak pun yang sudi menjaganya di hari tua sebegini. Sesekali, Dona berfikir dirinya langsung tidak dianggap seperti seorang ibu.

Demi meneruskan hidup, dia ada menanam pokok-pokok bersaiz kecil untuk dituai sebagai makanan harian. Hanya hidangan kacang lenyek yang dimasak dalam periuk buruk menjadi santapan warga emas ini. Kesunyiannya turut diubati dengan adanya seekor anjing yang dianggap sebagai satu-satunya ahli keluarga tunggal.

Sumber : Super Mom


“Isteri Kena Ada Duit Sendiri..Tak Perlu Asyik ‘Redha’ Dengan Toxic Marriage” Dayana Roza Ulas Isu Curang

Kebelakangan ini banyak muncul kisah-kisah rumahtangga yang tidak sedap didengari dilaporkan dan kebanyakannya dari kalangan selebriti tanah air. Mana yang ‘main kayu tiga’, ada juga yang cuba merebut suami orang dan sebagainya!

Rentetan dari itu, pelakon, Dayana Roza baru-baru ini ada berkongsi pandangannya tersendiri mengenai isu ini di laman Instagram Storynya.

Menurut penulisan Dayana, wanita yang bergelar isteri perlu mempunyai mental yang kuat supaya dapat menjaga anak-anak dan tak perlu menyeksa diri untuk berada dalam perkahwinan yang boleh memudaratkan kesihatan mental. Tambah Daya, para isteri zaman sekarang perlu memiliki pendapatan sendiri.

“Sebab tu kalau boleh isteri kena ada duit sendiri. Zaman sekarang macam-macam peluang buat duit, dari rumah pun boleh. So, perempuan tak perlu la asyik kena ‘redha’ je dengan toxic marriage. Memang kesian anak-anak tapi kena kesian dulu dekat diri sendiri. Kalau mental dah lemah macam mana nak jaga anak-anak?

“Kalau dah melampau sangat terpaksa la angkat kaki. Memang takde orang nak kahwin cerai, tapi kalau sampai terseksa diri pun tak boleh jugak. Jangan biarkan mental anda kena abuse.” tulisnya.

Untuk info, Dayana berkahwin dengan usahawan, A’dale Ayahudin pada 25 Disember 2020 dan hasil perkahwinan, pasangan itu dikurniakan seorang cahaya mata perempuan, Astrid Raheeya yang kini berusia dua tahun.


“Letakkan Tangan Di Ubun-Ubun Kepala Anak, Mulakan Dengan Asmaul Husna.” Ibu Ni Kongsi Doa Mustajab Anak Soleh

Setiap ibu bapa mahukan yang terbaik buat anak-anak. Setiap hari dan setiap masa, doa dari ibu bapa mengiringi perjalana hidup si anak.

Justeru, terdapat bberapa doa yang boleh ibu bapa amalkan dan dibaca untuk membentuk anak-anak yang baik dari segi kebijaksaan dan juga sikap menghormati orang tua.


“Nangis Disuruh Cium Anak & Doakan Dia Kuat.” Ibu Ni Kongsi Detik Cemas Anak Tercekik Syiling 20 Sen

Ada ungkapan yang mengatakan malang tak berbau. Demikian yang berlaku kepada keluarga ini apabila si anak kecil tertelan Syiling 20 sen.

Kisah cemas ini dikongsikan oleh ibunya menerusi laman facebooknya.

Sebenarnya untuk iktibar semua kalau nak kata kecuaian daripada kami ya, kami mengaku, dan kanak2 ni juga sejuta kemungkinan boleh terjadi, dalam umur yang aktif nak explore segala macam benda sekeliling.

Reza tercekik coin, jam 10pm bed time semua dah masuk tidur kecuali husband aku, kerja, dalam jam 11pm Reza belum tidur dan cari daddy, daddy kat depan tertidur di sofa, Reza keluar & masuk bilik balik tepuk aku yang tengah tidur, aku dengar dia macam tersedak2 dan nampak samar2 dia tercungap dan susah bernafas. Aku terus tepuk2 belakang dia konon nak buat step yang macam aku selalu tengok macam mana nak handle bila anak choking.

Bukan mudah! sebab Reza keraskan badan, kepala dongak cuba mencari nafas, sebelah tangan aku tak mampu nak angkat badan dia dengan sebelah lagi tepuk belakang, lagipun dia meronta dengan kuat, aku jerit panggil husband, husband tepuk2 dan angkat tangan Reza. Akhirnya dengar bunyi Reza nangis lega aku! Allahhu!. Tengah menangis Reza muntah, muntah susu yang dia minum jam 10pm tadi. Tapi hanya susu.

Aku cakap husband ada benda yang Reza dah telan, tapi kami tidak tahu benda apa, dan dia muntah lagi, Reza nampak lemah pucat, dia tertidur aku monitor je nafas dia, sambil tangan kalut goggle info. Masa dia tidur air liur banyak keluar, ni antara simptom dia tertelan sesuatu. Terus aku ajak husband pergi klinik, jam dah 11.30pm. Dalam perjalanan muntah lagi, sampai klinik pun muntah lagi masa tunggu turn jumpa doctor (fast lane), tidak ada xray kat klinik Azzahran (rosak katanya) doctor bagi reference letter kami ke Hospital Annur Bangi, xray ada tapi ON CALL kena tunggu dalam masa 1 jam untuk juru xray datang Reza muntah lagi, dan baru aku perasan Reza ni tak bercakap pun selepas tercekik, dia lemah je mungkin mengantuk juga. Tengah xray dia muntah lagi. Dan dia memang tertelan sesuatu iaitu syiling 20@50 sen! Panic dah aku sebab syiling tu tersekat ditekak dia antara saluran pernafasan dan pemakanan. Jam 1.30am jumpa doctor dan dimaklumkan Hospital Annur tidak ada alat untuk keluarkan syiling tersebut (dah order katanya tapi belum sampai. Kami dicadangkan ke KPJ Kajang dengan cepat dan kena monitor muka(takut bertukar biru) dan nafas Reza, ada time macam susah Reza nak tarik nafas. Sepanjang perjalan ke KPJ Kajang tangan aku sentiasa didada Reza. Jauh sangat rasa perjalanan tu. Reza tidur dan masih tidak bercakap aku tanya dia angguk geleng je. Aduhhhh!

Sampai KPJ bahagian kecemasan aku cakap yang anak aku tertelan/tercekik sesuatu, terus receptionist tu cakap sorry bilik baby penuh dan kami takde bilik sekarang dan dicadangkan pergi je hospital lain, eh taik je! aku dah naik angin sebab ini adalah harapan terakhir kami setelah 3 tempat pergi untuk rawatan. Dia terus tolak kami tanpa tengok xray yang aku bagi dia, kemudian aku cakap kami emergency anak dah sesak nafas kau nak suruh aku pergi mana lagi? Alasan kau simple takde bilik! And macam ni ke kau layan customer kau? (Maaf ye bahasa baik tetiba hilang pulak time ni) Kemudian doctor lelaki nama Nur (tak ingat nama penuh) datang dan maklumkan yang takde bilik nak stay kalau kena warded nanti, husband aku dah marah, wah! Banyak nya penduduk Kajang sakit malam ni?!

“panggil manager aku nak jumpa!”

aku dah nangis time tu!

Sebab bilik tak ada mereka tidak mahu rawat anak aku, kalau time tu jugak anak aku collapse macam mana?! Sorang wanita India datang, Sarojini (manager / sister) dia yang terangkan bahawa KPJ tidak ada Pakar Bedah Kanak- Kanak. Aku terus cakap habis apa yang korang nak ding dong dari tadi pasal bilik penuh?! Cuba cakap dari mula lagi yang korang TAKDE PAKAR BEDAH KANAK KANAK, mesti kami faham dan terus ke hospital lain, mesti korang tertanya kenapa nak pegi private kan? Time ni kami nak cepat, anak sesak nafas mesti nak rawatan yang cepat, lagipun KPJ ni antara panel company husband. Akhirnya hospital terdekAt adalah hospital Kajang kami terus ke situ, nak ke Serdang jauh dan takut apa apa terjadi kat Reza sebab dah terlalu lama.

Terus ke kecemasan dan terus ke zon kritikal. Dengan segera doctor perempuan check Reza check heartbeat check oksigen semua masih terkawal cuma nafas ada kalanya sangkut2. Kemudian ada lagi doctor lelaki datang jumpa kami dan check Reza sekali lagi, terus ambil xray yang kami bawa, ajak kami sama2 tengok xray Reza dengan cerita yang teliti.

Doctor bius suruh aku cium dia dan doakan dia kuat dan selamat. Ahmad Afiq dengan muka yang asyik tersenyum sengeh, penerangan yang jelas, serba sedikit hilangkan rasa panic gusar kami. Akhirnya Allah jumpakan kami dengan malaikat kecilnya 🤲🏻. Terima kasih semua doctor staf kecemasan Kajang 🙏🏻. Alhamdulillah warded jam 5am Hospital Kajang.

Dr Afiq maklumkan akan jalankan 1 lagi xray untuk kesan pergerakan coin tu dah ke mana dah masuk tabung atau belum. Jadi kami tunggu xray buka jam 8 pagi. Sementara itu nurse still monitor keadaan Reza. Alhamdulillah 🤲🏻. Aku boleh rest baring sama2 dengan reza. Husband balik ambil kakak dan hantar dia ke sekolah, dari jam 11.30pm kami tinggalkan dia seorang tidur di rumah.

Xray kali kedua kedudukan syiling masih sama tak bergerak. Kami dicadangkan ke HKL kerana Kajang tidak ada equipments yang cukup untuk operation.

3.30pm sampai HKL dengan ambulance 🚑 siap je warded 3-4 orang doctor pakar datang interview kami, operation 6.30pm ditangguhkan 2 jam sebab Reza minum air dia minta sendiri dari katil depan dia. Aku dengan husband ada urusan di emergency jadi kami tinggalkan dia sekejap.

8.30 malam masuk OT, aku pangku Reza dia tidur masa tu lemah sebab dah hampir 20jam puasa. Aku masuk sama2 dalam OT doctor biuskan Reza dalam dakapan aku, beberapa saat saja Reza dah lembik dengan air liur banyak keluar berbuih buih. Doctor bius suruh aku cium dia dan doakan dia kuat dan selamat 😢. Nangis aku!

10pm Alhamdulillah syiling berjaya dikeluarkan. Terima kasih semua doctor pakar & staff paediatric HKL 🙏🏻.

Aku sarankan kepada semua ibu bapa sekiranya Allah uji kamu sama seperti aku, segeralah ke Hospital Besar daerah masing2 jangan tangguh. Aku takut kes seperti aku berulang kepada kamu dan masa untuk menyelamatkan anak2 kamu singkat @ tidak cukup 🙏🏻.

*coin yang Reza telan mungkin jatuh dari pocket seluar husband sebab dia tertidur di sofa selepas balik kerja. Sebelum ni sebiji lego pun tak pernah dia masukkan dalam mulut.

Terima kasih semua staff Hospital Kajang & HKL – Hospital Wanita & Kanak Kanak Kuala Lumpur yang melayani kami dengan sangat baik 🙏🏻❤🚑

CDT: Songket Gedungsulam


“Lihat Isteri Bertarung Nyawa Melahirkan Buat Saya Insaf.” Tajul Kongsi Berita, Timang Anak Perempuan

Gembira dan teruja, itulah yang  boleh digambarkan perasaan penyanyi, Tajul apabila isterinya, Nurul Shamieza Eddie selamat melahirkan bayi perempuan yang juga anak sulung mereka, malam tadi.

Bayi diberi nama Adriana Carissa itu dilahirkan secara normal dengan berat 2.8 kilogram di Hospital Kajang.

Tajul atau nama sebenarnya Tajul Ariff Noor Md Shari, 21, ketika dihubungi Harian Metro berkata, dia teruja dan gembira kerana pertama kali merasa pengalaman bergelar seorang bapa.

“Alhamdulillah isteri selamat melahirkan anak sulung kami. Satu pengalaman yang menarik dan dalam masa sama rasa sedih melihat sakitnya dia ketika hendak bersalin.

“Saya sendiri ikut masuk ke bilik bersalin menemani isteri dan melihat bagaimana dia bertarung nyawa melahirkan anak kami dan ia membuatkan saya berasa insaf.

“Ia juga mengingatkan saya supaya lebih menghargai isteri kerana begitulah keadaan ibu kita ketika melahirkan kita,” katanya.

Tajul juga turut berkongsi berita gembira berkenaan di Instagram.

“Yeahh! Alhamdulillah anak daddy ADRIANA CARISSA @adrianacarissa_ selamat dilahirkan pda 16 November mlm tdi jam 11:56😘 kite lanje gambar dia skit, nti dia dh besar.

“Baru boleh tunjuk muka dia okay. Tq smua yg mendoakan, i love you so much sygg @icaaeddie ❤#anakdaddyandmummy👨👩👧 #manjedaddy – #


“Rindu Tak Pernah Habis, Jumpa Nanti Sayang.” Anniversary ke -11 Tanpa Siti Sarah, Luahan Shuib Bikin Sebak!

Rindu paling sakit adalah merindukan orang yang sudah tiada, demikian yang menimpa Shuib selepas kehilangan isteri tersayang, Siti Sarah.

Menyambut ulangtahun perkahwinan kali ke-11 sukar untuk diungkapkan dengan kata-kata bilamana insan tersayang sudah pergi buat selama-lamanya.

Mana mungkin mampu dilupakan dalam sekelip mata, bak kata pepatah hidup perlu diteruskan. Sementelah anak-anak yang masih kecil perlukan perhatian dan kasih sayang.

Bersempena ulangtahun perkahwinan, Shuib memuatnaik video pendek dengan berkongsikan gambar bersama Sarah ketika ijabkabul mereka 11 tahun yang lalu.

Memilih lagu dendangan arwah isteri buat kali terakhir nyata membuatkan ramai tersentuh hati.

26 Feb 2011-26 Feb 2022

11 Tahun

Happy Anniversary Ibu ❤

“Rindu ini takkan pernah habis,jumpa nanti Sayang”

Itu titipan ucapan Shuib yang ringkas namun membuatkan ramai sebak. Rata-rata mendoakan yang terbaik buat Shuib dan anak-anak.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Tak Boleh Makan Sayur Ni Kalau Hidap Penyakit Tiriod!

Kalau ingin menyentuh tentang penyakit yang mempunyai risiko lebih tinggi dikalangan wanita, memang terlalu banyak.

Atas alasan ini jugalah penting untuk kita menambah pengetahuan supaya boleh mencari cara untuk mencegah penyakit tersebut.

Namun jika telah disahkan berpenyakit, perlulah pula tahu cara mengawal penyakitnya. Apatah lagi jika ada pantang larang dari segi pengambilan makanan, sebaiknya perlu ambil perhatian.

Umpamanya jika ada yang mengidap penyakit tiroid, antara penyakit yang tidak asing lagi ‘menyerang’ di kalangan wanita.

Penyakit tiroid ini adalah masalah di mana berlakunya ketidakseimbangan hormon tiroid dalam tubuh badan manusia.

Masalah tiroid ini boleh terjadi sekiranya kelenjar tiroid seseorang itu kurang aktif atau kita kenali sebagai hipotiroid atau terlalu aktif iaitu hipertiroid.

Tanda-tanda umum bagi mereka yang ada sakit tiroid ini adalah seperti mengalami benjolan di bahagian ketiak, bengkak di bahagian leher dan tanda yang paling kerap dialami oleh pesakit ini adalah gugup (ketar-ketar jika gementar).

Oleh itu, adalah lebih baik jika pesakit tiroid untuk ketahui tiga jenis makanan ini yang tidak sepatutnya diambil oleh mereka sepertimana yang dikongsikan lebih lanjut di laman kesihatan Hello Doktor.

Makanan Yang Tidak Boleh Dimakan Oleh Pesakit Tiroid

Oleh itu, adalah lebih baik jika pesakit tiroid untuk ketahui tiga jenis makanan ini yang tidak sepatutnya diambil oleh mereka.

Pernahkah anda dengar mengenai penyakit tiroid atau hipertiroidisme?

Kondisi ini membuatkan tiroid menghasilkan lebih banyak hormon daripada apa yang diperlukan. Hipertiroidisme sukar untuk diuruskan. Oleh sebab itu, ada pantang terutamanya dari segi pemakanan untuk pesakit tiroid.

Semua makanan untuk pesakit tiroid atau hipertiroidisme boleh memberikan kesan terhadap rawatan yang diterima.

Ada makanan yang baik untuk pesakit tiroid, namun ada juga beberapa makanan yang boleh membuatkan simptom menjadi lebih teruk!

Seperti penyakit lain, banyak faktor berada di luar kawalan kita seperti sejarah keluarga dan juga keadaan sekeliling.

Namun, diet memainkan peranan yang sangat penting. Jadi, anda perlulah memilih makanan yang terbaik dan sesuai dengan kondisi anda.

Sebelum kita bincang lebih lanjut mengenai pantang larang pemakanan untuk pesakit tiroid, mari kenali penyakit ini dengan lebih mendalam terlebih dahulu.

Apakah maksud hipertiroidisme dan hipotiroidisme?

Hipertiroidisme merupakan satu kondisi yang menyebabkan kelenjar tiroid menghasilkan terlalu banyak hormon. Antara hormon yang dihasilkan kelenjar ini ialah hormon triiodothyronine (T3) dan thyroxine (T4).

Hipertiroidisme dan hipotiroidisme adalah penyakit yang mempengaruhi jumlah hormon yang dirembeskan oleh badan – bezanya cumalah banyak atau sedikit.

Kedua-dua penyakit tiroid ini boleh menjadi serius jika pesakit tidak mendapatkan rawatan yang sewajarnya. Malah, ia boleh memberi kesan negatif terhadap badan jika tidak diperiksa oleh pakar.

Ada banyak rawatan yang tersedia untuk pesakit tiroid.

Doktor boleh memberikan ubat antitiroid dan iodin radioaktif untuk memperlahankan penghasilan hormon ini.

Ada juga pesakit yang perlu melakukan pembedahan untuk membuang kelenjar tiroid.

Hipertiroidisme merupakan satu kondisi yang sangat jarang berlaku. Hanya 1% sahaja dicatatkan mempunyai kondisi ini di Amerika Syarikat.

Semua individu berisiko menghidap hipertiroidisme, namun wanita mempunyai risiko yang lebih tinggi.

Pantang larang pemakanan untuk pesakit tiroid

Ada beberapa jenis makanan untuk pesakit tiroid yang perlu dielakkan.

Walaupun makanan ini berada dalam kategori sihat dan selamat, ada beberapa bahan yang terkandung di dalamnya yang boleh menyebabkan masalah tiroid pesakit menjadi semakin teruk.

Tetapi, pesakit tiroid masih boleh makan makanan di bawah, namun ia perlulah diambil secara bersederhana.

Soya merupakan makanan utama yang sudah lama menjadi ‘musuh ketat’ pesakit tiroid.

Di dalam soya termasuklah makanan seperti tempe, edamame, tofu dan miso, terdapat satu bahan yang dikenali sebagai isoflavones.

Pakar berpendapat isoflavones boleh meningkatkan risiko hipertiroidisme.

Walau bagaimanapun, satu kajian yang dimuatkan di dalam Scientific Reports pada tahun 2009 menyatakan sebaliknya. Malah, mereka tidak menemui sebarang kaitan antara soya dan juga tahap hormon dalam badan.

Namun, ada kajian lain yang menunjukkan soya mungkin dapat mengurangkan keberkesanan ubat tiroid.

Oleh sebab itu, pesakit yang menghidap hipertiroidisme perlulah merujuk doktor masing-masing sebelum mengambil makanan yang mengandungi soya.

2. Sayuran seperti brokoli dan kubis

Tidak dinafikan, brokoli dan kubis amat berkhasiat dan dipenuhi pelbagai nutrisi. Bukan itu sahaja, sayuran ini juga kaya dengan serat. Malah, pengambilannya amat digalakkan oleh pakar.

Namun, berbeza pula dengan pesakit tiroid. Sayuran ini mungkin akan mengganggu penghasilan hormon tiroid lebih-lebih lagi jika pesakit mempunyai kekurangan iodin.

Tetapi, menurut Mayo Clinic, impak ini mungkin tidak seberapa jika anda kurang makan sayur. Malah, untuk mempengaruhi penyerapan iodin badan, seseorang itu perlu makan sayur dalam kuantiti yang sangat banyak.

Jika anda didiagnosis dengan hipotiroidisme dan kekurangan iodin, ada beberapa langkah yang boleh diambil untuk membuatkan sayuran ini kurang berbahaya.

Sebagai contoh, anda boleh memasak sayur-sayuran ini terlebih dahulu dan mengehadkan pengambilannya sebanyak 5 auns sehari supaya ia tidak akan menjejaskan fungsi tiroid.

Individu yang menghidap hipotirodisme mungkin perlu mengurangkan pengambilan gluten, sejenis protein yang dijumpai dalam makanan diproses seperti gandum, barli dan bijirin lain.

Selain itu, jika anda mempunyai penyakit seliak, gluten juga didapati dapat membuatkan usus kecil mengalami keradangan. Kondisi ini akan mengehadkan keberkesanan ubat tiroid.

Menurut sebuah artikel yang dimuatkan dalam jurnal Endocrine Connections¸ hipotiroidisme dan penyakit seliak selalunya berlaku sekali.

Walau bagaimanapun, belum ada bukti yang kukuh untuk menyokong diet bebas gluten dapat merawat masalah tiroid.

Namun, dapatan kajian pada tahun 2019 dalam jurnal Experimental and Clinical Endocrinology & Diabetes pula menunjukkan sebaliknya.

Malah, mengurangkan pengambilan gluten mungkin bermanfaat untuk wanita yang mempunyai penyakit tiroid.

Makanan berlemak sudah lama terbukti dapat mengganggu penyerapan ubat penggantian hormon tiroid. Dalam masa yang sama, kelenjar tiroid juga akan dihalang daripada menghasilkan sebarang hormon.

Oleh sebab itu, lemak adalah antara pemakanan untuk pesakit tiroid perlu elakkan, terutamanya mentega, marjerin, dan lemak pada daging haiwan.

Selain itu, pakar juga menggalakkan agar pesakit tiroid mengurangkan gula dalam makanan.

Bukan sahaja ia mengandungi banyak kalori dengan 0 nutrisi, makanan bergula juga boleh menyebabkan metabolisme badan menjadi perlahan.

Jadi, hindari pengambilan makanan berlemak dan bergula untuk elak simptom penyakit tiroid menjadi lebih teruk!

Tonton video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?


Cara Murah Wangikan Rumah, Guna 6 Bahan Ni Je, Confirm Hilang Bau Busuk!

Pasca banjir tentunya banyak perkara yang harus dilakukan termasuk membersihkan rumah. Ketika ini menghasilkan bau yang kurang menyenangkan sekitar rumah.

Selain membeli pewangi di pasaran sebenarnya, anda boleh menggunakan tumbuhan dari alam semulajadi mempunyai bau dan haruman tersendiri.

Begini 6 caranya, jom ikuti cara penyediaannya.

1.Wangian segar dan harum dari daun pudina, dengan cara ambil beberapa helai daun pudina dan rendam di dalam bekas berisi air. Letak di mana-mana sudut sama ada anda boleh letakkan di meja ruang tamu contohnya. Daun pudina ini mampu bertahan selama dua hingga tiga hari.

2. Cuba ambil beberapa helai daun pandan kemudian racik atau cincang halus bersama beberapa kuntum bunga-bungaan. Jadikan seperti pot pouri atau bunga rampai, hirisan daun pandan mampu memberi aroma harum semerbak di bilik tidur, bilik air, almari pakaian dan laci untuk tempoh dua minggu.
Kemudian gantung atau letakkan di sudut rumah agar wangian daun pandan tersebut merebak ke seluruh rumah. Selain boleh mewangikan rumah, bau daun pandan juga amat dibenci oleh lipas.

3. Selain itu, kelopak bunga mawar diracik halus dan dicampur bersama daun pandan menjadi bunga rampai. Masukkan campuran bahan ini dalam bekas khas untuk dijadikan potpourri semula jadi.

4. Serai wangi juga berupaya menghalau nyamuk dan serangga. Caranya ambil beberapa batang serai wangi dan buang sedikit daunnya, letak di dalam bekas yang panjang. Makin lama serai wangi ini akan mengeluarkan aroma makin kuat.

5. Belah limau nipis. limau purut atau kasturi kepada dua bahagian dan simpan di dalam peti sejuk untuk menyerap bau yang kurang menyenangkan. Hirisan limau nipis atau kasturi juga boleh dicampur bersama sabun pencuci pinggan untuk aroma yang lebih menyegarkan. Ia juga handal untuk menghapuskan kotoran berminyak.

6.Kayu manis dan bunga cengkih bukan untuk buat masak sahaja. Ia juga boleh digunakan sebagai petua wangikan rumah. Caranya, ambik segenggam kulit kayu manis beserta bunga cengkih dan rebus sehingga mendidih. Apabila sejuk, gunakan air rebusan tersebut untuk mengemop lantai dan kabinet. Rempah ratus ini mempunyai haruman dan kesegaran tersendiri. Di samping wangikan rumah, duit pun jimat.


Dah Rancang Nak Konvo Bersama, Tiga Beradik Berjaya Terima PhD! “Ibu Bapa Inspirasi Kami”

Walaupun masing-masing sudah bekeluarga, tak mematahkan semangat 3 beradik untuk terus semangat melanjutkan pelajaran dalam peringkat doktor falsafah (PhD) dengan memahat kenangan indah pada Majlis Konvokesyen Universiti Teknologi Malaysia (UTM) Ke-66, hari ini.

Faridah Mohd Marsin, 39; bersama dua adiknya, Jamilia, 36; dan Aishah, 32; berkongsi kegembiraan itu apabila hasrat menamatkan pengajian dan bergraduasi bersama-sama tercapai.

Faridah yang juga anak sulung enam beradik berkata, ia majlis graduasi paling manis buat dia dan keluarga.

“Kami tidak pernah rasa segembira ini. Kami dapat sokongan ibu bapa dan merekalah inspirasi kami.

“Memang kami dah rancang harap-harap dapat konvo bersama. Memang kami ‘push’ (sokong) untuk sama-sama selesaikan tugasan Viva dan Alhamdulillah, akhirnya kami dapat tamatkan pengajian dan hari ini bergraduasi bersama-sama,” katanya ketika ditemui selepas majlis konvokesyen di UTM Skudai, hari ini.

Sementara itu, Jamilia pula berkata, sejak kecil mereka adik-beradik sentiasa menyokong antara satu sama lain bukan sahaja dalam soal pembelajaran, tetapi juga hal keluarga dan anak-anak.

“Kita memang ada berbalah dan berbeza pendapat kerana biasalah adik-beradik, bagaimanapun kami tetap akan menyokong antara satu sama lain.

“Tetapi, pendorong utama kami dalam menyambung pengajian sudah pasti ibu bapa kami yang penting ada minat dan kesungguhan untuk belajar,” kata anak kedua itu.

Ibu bapa tiga beradik itu, Dr Mohd Marsin Sanagi dan Dr Noriah Bidin, masing-masing pernah bertugas sebagai pensyarah Pensyarah Sains Kimia dan Pensyarah Sains Fizik di UTM Skudai, namun kedua-duanya sudah bersara.

Faridah mencapai PhD Kimia Analisis, Jamilia pula PhD Seni Bina, manakala Aishah berjaya dengan PhD Kejuruteraan Bioproses.

Bagi anak kelima, Aishah, cabaran mereka tiga beradik sepanjang pengajian apabila perlu menyeimbangkan masa antara belajar, keluarga dan kerjaya.

“Kami semua sudah berkeluarga dengan masing-masing mempunyai anak seramai tiga, empat dan lima orang. Tetapi, itulah cabaran kami apabila perlu menyeimbangkan kesemuanya antara belajar, keluarga dan bekerja.

“Kami perlu kuat semangat sebab kadang-kadang memang ada sampai tahap penat kerana banyak pengorbanan yang perlu dibuat, sebab itu perlunya sokongan keluarga,” katanya.

Tiga beradik itu antara 539 graduan yang menerima PhD dan Ijazah Sarjana pada sesi pagi majlis konvokesyen itu.


Tak Ada Istilah Orang Utara Bahasa Kasar, Mua Bellaz Dapat Pujian Melambung! “Makin Kaya, Makin Humble”

Bila sebut tentang Mua Bellaz, mesti anda mengenali jurusolek dari utara ini. Bukan sahaja dikenali kerana hasil mekapnya yang cantik, tetapi keletahnya yang mencuit hati itu membuatkan ramai tidak terlepas daripada berterusan mengikuti perkembangannya.

Walau bagaimanapun, satu perkongsian seorang individu di media sosial membuatkan nama Mua Bellaz menjadi perbualan ramai apabila sikapnya daripada dahulu sehingga sekarang masih sama dan jauh daripada kontroversi.

“Takde istilah orang utara bahasa kasar. Semuanya atas diri kita sendiri, kuat mana iman kita bila dah berada di atas. Bellaz okay jaa dah kaya pun takde kontroversi,” tulis pemilik akaun tersebut yang memuji sikap Mua Bellaz.

Dalam pada itu, netizen juga setuju dan memberikan pujian terhadap sikap pempengaruh dan jurusolek terkenal ini.

“Betul Mua Bellaz makin popular makin sopan je cakapnya. Dia pun sendiri cakap dah popular kena jaga bahasa”

“Ni baru betul, makin berisi padi makin menduduk ke bawah…”

“Dia tempik pun anak-anak dia ja. Takdak duk tempik orang jerkah-jerkah suka betui tengok live dia”

“Mua Bellaz ni kategori millionaire dah. Dia sedaq dulu dia macam mana, dia matang sebab tu dia tak cakap kurang ajaq…”

Sumber : Tiktok atiqahcantikaya


“Berapa banyak ‘A’ Bukan Penentu Kejayaan.” Ingat Nasihat Arwah Suami, Nora Ariffin Bangga Dengan Anak

Bukan hanya pelajar, bahkan ibu bapa juga berdebar untuk mengetahui keputusan SPM anak masing-masing, termasuklah penyanyi terkenal Datuk Nora Ariffin.

Mengakui dirinya sendiri turut gementar untuk menunggu keputusan tersebut keluar. Tidak dinafikan  tarikh hari ini pastinya meninggalkan memori dalam lipatan hidup pelajar yang sebelum ini menduduki peperiksaan Sijil Pelajaran Malaysia (SPM).

Begitu pun ulas pelantun lagu Dipersimpangan Dilema ini, tidak timbul soal jumlah berapa A yang diperoleh Putri Nor Dahlia, sebaliknya dia terharu memikirkan kehidupan  anaknya itu kelak.

Aduhaiiii mama pulak yg nervous, bukan risau pasal brapa A yg akn dapat tapi terharu anak akn melangkah setapak lagi.
Alhamdulillah Putri sudah punya plan utk masa depan.
In Shaa Allah moga dimakbulkan Allah SWT.

Tak kisah brapa A, yg penting kita dah buat yg terbaik & berniat utk menjadi manusia yg berguna.
Itulah pegangan papa arwah Johan selama ini.
‘A’ tak semestinya penentu kejayaan hidup seseorang.

Good luck kpd anak2 yg akan ambik result esk.
Kpd ibu bapa, pls support anak2 kita, jgn pressure diarg😍

Dalam pada itu, Nora turut memuatnaik perkongsian terbaru usai anaknya selesai mengambil keputusan SPM.


Rakyat Dapat Cuti Pada Hari Isnin Pertama Bulan Jun Setiap Tahun!

Tentunya bila ada pengisytiharan cuti umum di Malaysia, semua antara kita akan berasa gembira dan teruja mendengar perkhabaran tersebut.

Ini sebagaimana yang dimaklumkan oleh Ketua Setiausaha Negara, Datuk Seri Mohd Zuki Ali dalam satu kenyataan, baru-baru ini.

Kerajaan telah bersetuju untuk meminda Ulang Tahun Hari Keputeraan Rasmi Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah daripada 6 Jun kepada 8 Jun 2020 bersamaan hari Isnin

“Hari Keputeraan Rasmi Baginda adalah pada Isnin pertama bulan Jun setiap tahun.

“Hari Keputeraan Rasmi ini adalah diisytiharkan sebagai hari kelepasan am,” kata kenyataan itu.

Tentunya ini bolehlah dianggap satu ‘hadiah’ yang istimewa diberikan kepada rakyat bersempena Hari Keputeraan Seri Paduka Baginda Yang di-Pertuan Agong XVI.

Alhamdulillah. Daulat Tuanku! Jadi bolehlah kita rancang sebaiknya cuti yang ada untuk melakukan pelbagai aktiviti yang bermanfaat bersama keluarga.


Ibu Anak Lima Ini Kongsi Cara Nak Maintain Berat Badan. Cukup Awesome!

Bagi sesetengah orang, mengekalkan berat badan selepas berkahwin ada yang berjaya dan tidak kurang juga ramai yang gagal. Pun begitu, jika berat badan naik sedikit mungkin tidak berapa terkilan, tetapi jika bertambah dua hingga tiga kali saiz dari berat badan asal mesti ada di antara kita akan berasa ingin juga untuk kembali langsing.

Sebenarnya dalam mengawal berat badan ini tiada yang mustahil! Semuanya terletak pada diri kita sendiri. Sebagai mana ibu anak lima ini yang mampu mengekalkan berat badan ideal seperti anak dara.  Apa bila dicungkil rahsianya, siapa sangka dengan mengamalkan minum air herba yang dihasilkan sendiri, wanita ini berjaya kekal langsing dan tampak awet muda.

Untuk itu, dikongsi amalan yang dilakukan oleh wanita ini untuk manfaat bersama.

“Amalan ini saya gunakan untuk mengurangkan berat badan. Boleh juga diamal oleh ibu yang selepas melahirkan untuk membanyakkan pengeluaran susu badan.”

[su_highlight background=”#e0fabf” color=”#d41929″]Khasiat Pegaga[/su_highlight]

JUS PEGAGA+HALIA

BAHAN-BAHAN:

Cara-cara:

Nota: Hampas boleh di buat scrub

Sumber : Azwani Muzammel


Patutlah Asyik Pening Kepala. Doktor Ini Jelaskan Sebabnya

Pening kepala adalah perkara biasa, tetapi jika terlalu kerap, boleh menjejaskan kualiti kesihatan dan rutin harian. Perkongsian Dr. Ezairy M.Sallih ini sungguh bermanfaat untuk diketahui. Jom semak!

“Isteri saya ini selalu sangat pening. Ada doktor kata migraine, ada kata vertigo, ada kata resdung, darah tinggi. Pening kepala saya!”

Bawa bertenang. Pening kepala merupakan simptom general yang boleh berlaku kepada sesiapa. Kadangkala, sukar untuk berjaya mengenalpasti punca lebih awal. Sebab ia gejala yang tidak spesifik!

Kajian di barat menunjukkan lebih 30 peratus daripada kita berjumpa doktor akibat simptom pening kepala saja sebelum mencapai usia 65 tahun. Dahsyat kan?

Perlu pemeriksaan.

Doktor perlu memeriksa pesakit secara keseluruhan. Darah tinggi, kencing manis, bacaan kolesterol, gejala resdung, pendengaran, mata dan banyak lagi. Adalah sukar untuk mengenalpasti penyakit itu tanpa melakukan pemeriksaan. Perlu berjumpa doktor.

“Tapi, setiap kali pening kepala saja, bacaan darah tinggi saya mesti naik?”

Ini biasa ditemui. Ramai daripada kita tidak sedar bahawa mereka mengalami beberapa penyakit yang mereka sendiri tidak tahu sebelum itu. Ini bahaya. Dirisaukan ia diketahui sebaik sahaja mendapat komplikasi seperti serangan strok, kerosakan organ dan lain-lain.

Jadi, apa sebab pening kepala ini? Apa punca-puncanya?

Gejala pening kepala boleh dibahagikan kepada fisiologikal, postraumatik, neurologikal, psikologikal dan beberapa lagi. Apa beberapa kaedah pembahagian untuk mengenalpasti punca pening kepala. Rumit kalau nak dibincangkan satu persatu.

Maka itu saya ringkaskan seperti di bawah.

1. Sea sickness atau kita selalu sebut sebagai mabuk laut. Ini berlaku akibat konflik yang berlaku apabila visual input(pandangan kita kepada lantai bot) mengalami konflik dengan pergerakan bot yang terolang-aling. Jadi apa kena buat? Sebab itu anda dinasihat pandang saja ke depan bagi mengurangkan konflik ini.

2. Visual. Anda yang berkaca mata pasti mudah faham apa yang saya maksudkan kan? Apabila seseorang baru memakai atau menukar power cermin mata contohnya, ini akan memerlukan perubahan adaptasi pada refleks yang dipanggil vestibulocular reflex(VOR) bagi memastikan pergerakan mata seiring dengan pergerakan kepala. VOR bagi mereka yang berusia sangat perlahan dan ini merupakan salah satu sebab mereka mudah mengalami pening kepala.

3. Ketinggian atau dipanggil ‘height vertigo’. Bagi memastikan postur badan kita stabil, perubahan pergerakan kepala 2cm sahaja dibenarkan bagi membolehkan pandangan(visual) kita membantu kestabilan tubuh. Sebab itu apabila anda berdiri melihat ke bawah di bangunan tinggi, anda akan rasa melayang dan ingin berpusing. Tak percaya? Boleh cuba. Tapi pastikan ada seseorang di sisi. Hati-hati.

4. Migraine. Masalah ini sering dikaitkan dengan simptom pening kepala sebelah bahagian sahaja. Betul? Tapi pernahkah anda mengalami pening kepala, apabila berjumpa doktor itu katanya migraine, bila jumpa doktor ini katanya vertigo. Jadi mana satu betul ini? Anda pernah dengar ‘Migraine associated vertigo’? Masalah ini boleh berlaku kepada anda dan kadangkala amat sukar untuk membezakan dengan ‘meniere disease'(saya akan cerita tentang meniere selepas ini). Sebanyak 40 peratus pesakit yang mengalami meniere turut mengalami migraine!

5. Meniere disease merupakan salah satu gejala vertigo iaitu pening kepala berpusing dan disertai dengan masalah pendengaran. Ia berlaku disebabkan oleh masalah pada vestibular sistem iaitu organ keseimbangan tubuh dan pendengaran juga.

6. BPPV atau benign positional paroxysmal vertigo berlaku apabila berlaku perubahan pada pergerakan kepala. Serangan berlaku biasanya sekejap saja dalam beberapa saat ke minit. Ia berlaku akibat masalah pada semicircular canal iaitu struktur keseimbangan tubuh. Pesakit BPPV tidak mempunyai masalah pada pendengaran. Berbeza dengan meniere.

7. Ubat. Beberapa jenis ubat-ubatan boleh memberi kesan sampingan pening kepala seperti ubat yang bertindak central iaitu phenytoin, barbiturates, carbamazepine dan banyak lagi.

8. Pendarahan kepala atau gegaran otak. Ini biasa berlaku selepas kemalangan. Pening merupakan salah satu gejala utama yang biasa ditemui.

9. Sinusitis atau resdung. Pesakit biasa akan mengadu berat kepala dan muka disamping masalah pada hidung seperti tersumbat, hidung berair, kurang bau dan lain-lain.

10. Ketumbuhan. Ini yang paling kita tak mahu dengar. Ketumbuhan paling biasa menyebabkan masalah vertigo ialah pada kawasan pangkal otal (cerebellopontine angle). Ketumbuhan dalam otak sendiri juga boleh menyebabkan simptom pening kepala kepada pesakit. Pesakit boleh datang dengan gejala pengsan, serangan sawan selepas beberapa hari pening kepala di rumah.

Kalian… jangan lambat dapatkan rawatan. Jangan jumpa bomoh-bomoh. Jangan dapatkan suplemen dan jamu dulu. Jangan urut-urut, buat rawatan kampung dulu. Jumpa doktor dulu, periksa apa masalah kita. Doktor membantu selagi boleh. InshaaAllah.

Moga bermanfaat.

Dr. Ezairy M.Sallih
Maklumat di atas adalah sebagai rujukan tambahan. Tidak bertujuan sebagai konsultasi penyakit anda. Jumpa doktor untuk diagnosis tepat.

*Saya tambah nombor sebelas yang ramai lupa termasuk saya. Stres dan tekanan hidup. Hidup ini pilihan. Kita yang pilih untuk gembira atau berduka. Nak sedih, nak ketawa, nak menangis atau apa-apa hak kita kan? Dekatkan diri dengan Tuhan. Hati tenang, fikiran senang dan InshaaAllah masalah hilang.

Sila tekan butang #SHARE jika anda rasa tulisan ini berguna. Semoaga membantu lebih ramai orang.


“Si Comel Ni Kemain Besar Dia Gelak.” Dipuji Rupa Macam Anak Korea, Ramai Geram Tengok Wajah Anak Izara Aishah!

Si kecil ini antara anak selebriti yang menjadi tumpuan ramai. Tiap kali gambar atau videonya dikongsikan di laman sosial milik ibunya, pasti ramai yang memberi respond.

Irisa Alaia anak perempuan kesayangan pelakon Izara Aishah dan suaminya Adib Khalid. Memiliki raut wajah comel persis orang Korea cukup menjadi perhatian ramai.

Terbaru, satu video dimuat naik yang membuatkan ramai terhibur. Gelagat Alaia yang ketawa tatkala dibaling plastik coklat oleh Izara mengundang reaksi ramai.

Walaupun mulutnya sedikit comot dengan coklat namun kaletahnya membuatkan ramai terhibur.

Semakin diagah, Alia semakin kuat ketawa membuatkan matanya yang sepet seolah-olah terpejam.


Setiap Hari Anak-anak Ini Kena Redah Hutan Selama 45 Minit. Namun Tidak Sedikit Pun Gerun Demi Menuntut Ilmu!

Tidak dapat dinafikan sebagai orang tua kita cukup memandang serius aspek pendidikan anak-anak. Kita percaya hanya dengan ilmu, anak-anak kita akan menjadi orang berguna bila dewasa nanti.

Atas sebab ini juga, semahunya kita akan berikan keselesaan dan kemudahan yang terbaik untuk anak-anak sepanjang menuntut ilmu. Beruntunglah anak-anak kita yang dilahirkan dalam serba serbi sempurna.

Pun begitu bagi anak-anak yang berada nun jauh di Perkampungan Orang Asli Kuala Lipis, Pahang, walau terpaksa menempuh perjalanan yang sukar selama 45 minit dengan mengharungi semak samun, menelusuri anak sungai dan sebagainya sebelum sampai ke sekolah, tidak sedikit pun menimbulkan rasa gerun apatah lagi patah semangat untuk terus menuntut ilmu di sekolah.

Selamat pulang ke rumah sayang

Satu hari tu aku janji ngan anak-anak murid aku ni, untuk hantar mereka pulang ke rumah. So that day, aku ajak pengawal keselamatan sekolah temankan aku. Maka pergilah aku berjalan bersama-sama mereka. Perjalanan aku menghantar anak-anak aku ni ke rumah mereka yang tinggal di sekitar “Kampung Tungau” telah memakan masa 45minit pergi dan 45minit balik. Boleh tengok sendiri turutan perjalanan anak-anak ni pergi dan balik sekolah setiap hari dalam keadaan macam ni. Haa, kalo nak rasa, boleh datang sini, kami boleh bawakkan.

Okeh, berbalik kepada cerita sebenar.
Setiap hari, dalam pukul 5.30pagi diorang bangun bersiap ke sekolah. Kat rumah xde iron pun, mak diorang lipat2 baju sekolah anak dia letak dalam beg, kumpul ngan kawan2, bawak lampu suluh, pukul 6.00pg nak gerak dah. Ade la sorang dua parent teman hantar kadang2 jalan kaki menyusuri semak, bukit2, dan titian buluh tu untuk kesekolah. 45minit jalan kaki dalam hutan, sampai kat pagar belakang sekolah tu, dorang cari tempat lapang sikit, then baru diorang sarungkan baju sekolah.

Jangan pakai lagi baju sekolah sayang
Taw kenapa? Sebab parent dia pesan “jangan pakai lagi baju sekolah sayang”. “Dalam perjalanan waktu dini hari nanti embun2 pagi kat daun2 tu akan buat baju basah, dan tanah2 yang lembab tu akan buat baju sekolah kotor. Karang sampai ke sekolah cikgu marah kalau baju kotor” (translate dari bahasa semai). So tahan la sikit comot kat pakaian sekolah tu.

Then, kira-kira pukul 6.50 macam tu, bila dah siap-siap sarung pakaian sekolah tu baru dorang masuk pagar sekolah tuk makan RMT. Pukul 7.25pagi tu dah siap-siap nak berhimpun dah. Sama jugaklah dengan waktu balik dari sekolah. Dorang akan tanggalkan pakaian sekolah tu dulu. Letak dalam beg. Then pegi tadah makanan tengahari dalam tupperware, lepas tu makan sambil jalan otw balik. Ada tu makan sambil melompat2 pun ada. Biarlah. Budak2.

Ada asrama sekolah. Tapi asrama tidak boleh menampung semua murid. Jadi asrama di hadkan pada +-200 murid yang tinggal di kawasan yang terlalu jauh sahaja. Jadi sebenarnya Kampung Tungau ni masih lagi tidak terlalu jauh…..(tapi sebenarnya jauh)

Dalam keadaan yang macam ni tak hairan lah dorang boleh jadi malas untuk ke sekolah, lewat datang dan lewat makan RMT, ataupun baju diorang tu akan kotor sangat. Dan aku ni, dalam beberapa tahun mengajar kat sini duk asyik tanya dan marah dorang dengan soalan-soalan ni.

“kenapa baju kotor sangat ni??”
“awak ni kenapa lambat sangat datang, dah la baju kotor!”
“dah kenapa awak selalu lewat makan pagi, lewat beratur”
Bla3… Kenapa tu.. Kenapa ni.. Bla3

Macam2, dengan nada bengis, kadang nada elok nasihat, kadang marah. Yang dimana aku menganggap mereka ni tidak faham tentang kebersihan, mahupun menepati masa utk datang awal ke sekolah, ataupun kepentingan utk datang belajar kesekolah. Tapi dalam situasi mereka ni..Siapa sebenarnya yang tidak faham..??

Tetap Ke Sekolah

Rasa kejam dan rasa bersalah. Benar-benar memberi kesedaran pada aku. Yang memberikan tamparan lebih hebat pada aku, bila dalam keadaan mereka yang macam tu, tapi mereka tetap datang ke sekolah. Ade beberapa orang tu memang kalau tak sakit, dia akan selalu datang. Dia awal, belajar elok, suka tolong cikgu buat itu ini, dan aku tak nampak penat pun kat muka dia ni. Dan kawan-kawan dia yg lain pun ikot sama.

Ya, mereka hidup dengan apa adanya, gembira dengan apa yang ada, tidak merungut, sedar diri, dan ingin berusaha memperbaiki kehidupan. Semua ni buat aku lebih sedar tentang kenapa aku ditempatkan di pedalaman ni. Even jalan aku susah untuk masuk kesekolah ni dgn meredah sungai, jalan lereng bukit berselut dan sebagainya tu. Apalah sangat nak dibandingkan kesusahan yang sedikit tu dengan keperitan hidup anak-anak murid yang lebih memerlukan cikgu-cikgu dia utk berada disana.

Mmmmmm, banyak dah bebel.. Dah sampai rupanya kat kawasan sekitar kampung Tungau ni. Maafkan cikgu, cikgu dah marah awak semua tanpa memahami situasi awak sebenarnya. Terima kasih jadi anak-anak murid yang sabar dan sayangkan cikgu. Terima kasih kerana menghilangkan rasa penat cikgu dengan senyuman riang walaupun sebenarnya awk sangat penat. Comot-comot pun, cikgu tetap sayang.

Jom Kita Selusuri Perjalanan Anak-anak Ini Setiap Hari Demi Menimba Ilmu.

Dah sampai rumah ni, semua salam cikgu dulu.
Melambai, sambil menahan sebak.
Selamat pulang ke rumah sayang.

sumber/foto : Ameer Firdaus


“Semalam Kali Terakhir Umi Menyusukan Fawwaz.” Bayi 7 Bulan Maut Akibat Pendarahan Di Kepala Ketika Dalam Jagaan Pengasuh.

Kes kematian anak kecil ketika dalam jagaan pengasuh berulang kembali. Anak kecil bernama Muhammad Aisy Fawwaz, berusia tujuh bulan meninggal dunia akibat pendarahan dalam kepala ketika dalam jagaan pengasuhnya di sebuah rumah di Kampung Setia Jaya, Setapak, Kuala Lumpur.

Laporan mengatakan ibu mangsa bergegas ke rumah pengasuh pada jam 12.15 tengah hari elepas menerima panggilan. Ketika sampai di rumah pengasuh, anak bongsu daripada 3 beradik ini berada dalam keadaan lemah dan tidak sedarkan diri.

Tubuhnya juga berada dalam keadaan pucat manakala bawah mata kanan  lebam serta hidungnya berdarah.

Si ibu itu kemudian menghubungi suaminya sebelum mengejarkan bayi mereka ke sebuah klinik swasta di Taman Melati, namun doktor kemudian mengarahkan bayi dibawa ke Hospital Kuala Lumpur (HKL).

Bagaimanapun bayi berkenaan disahkan meninggal dunia selepas beberapa minit menerima rawatan di HKL.

Allah..macam tak percaya semua ni berlaku dgn pantas..takziah buat abg ku Mohamad Firdaus & kakak ipar atas pemergian anak bongsu dari tiga beradik, Muhammad Aisy Fawwaz tengah hari tadi (usia nak dekat 8 bulan).

Tengah hari tadi 08-01-2019 dalam jam 12lebih pengasuh (dari kg setia jaya) call umi fawwaz beritahu baby dah tak boleh bernafas. Umi fawwaz mengajar di SK Tmn Melati, dekat sgt dgn rmh pengasuh.

Abg ika sampai rumah pengasuh, baby dah betul2 lemah, terkulai masa dukung..darah dah penuh kat hidung dah block habis pernafasan fawwaz..bawah mata lebam..Allahu..

Abg ika terus ke klinik paling dekat, Klinik Hamidah, Tmn Melati dgn abg no.4, Hasbullah dan wife kak fazila..sbb nak ke HKL masa tu mmg x sempat..doktor cuba selamatkan fawwaz, tapi Allah lebih sayangkan kamu wahai anak.. doktor cakap nadi fawwaz dah takda.. ?

Terus bawak ke emergency HKL, zon merah..doktor pun sahkan fawwaz dah takda..
Doktor scan xray semua, banyak pendarahan di kerongkong fawwaz penuh di saluran pernafasan..bukan tersedak susu..

Doktor belum dapat cari lagi punca sebab apa, minta abg ika buat laporan polis bagi keterangan. Dan malam ni polis forensik ke rumah pengasuh utk buat siasatan.
Esok pagi dalam 830pagi 09-01-2019 baru buat post mortem utk cari jawapan paling tepat.
Doakan semoga kita dapat tahu punca sebenar.

Allahu..taip ni pun sambil nangis..tak sangka semua ni terjadi, tapi kita kena redha..
Fawwaz skrg sedang bermain di taman syurga..rehatlah kamu sayang..kamu insan terpilih..mummy iqa sayang kamu sgt2..
Semoga abg dan kak wani tabah dgn dugaan ini..

Rasa sebak, bila kakak ipar ckp, “ika, ambiklah susu fawwaz ni bg uwais..dah takda sapa boleh minum”. ?

Lagi sebak rasa sebab pagi tadi sblm ke rmh pengasuh, fawwaz dpt rasa kali terakhir air susu badan umi nya..masih menyusu badan.
Dan malam tadi juga umi nya ckp dia teman umi nya berjaga siapkn kerja sekolah.

Gambar pakai kopiah ni, gambar terakhir abi nya snap pagi tadi sebelum umi nya bawak ke rumah pengasuh..masa hantar baby sihat wal’afiat.

InsyaAllah, bila dah selesai post mortem semua, jenazah akan dikebumikan di Tanah Perkuburan Islam Ibu Kota dalam waktu selepas zuhur.